
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 480 

ΑΠΟΦΑΣΕΙ Σ 

Αριθ. οικ. 109201 

Όροι και προϋποθέσεις έγκρισης από τον Ο.Α.Ε.Δ. ενερ¬ 
γειών ενδοεπιχειρησιακής κατάρτισης εργαζομένων 

σε επιχειρήσεις του Ιδιωτικού Τομέα έτους 1999. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν. 2150/94 (ΦΕΚ 
ΘΘΑ). 

2. Τις διατάξεις του άρθρου Ιθπαρ. 3 &4του Ν. 2224/94 
«Ρύθμιση θεμάτων εργασίας Συνδικαλιστικών Δικαιωμά¬ 
των κ.λπ.» (ΦΕΚ 112/Α). 

3. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

4. Τις διατάξεις των άρθρων 17 & 18 του Ν. 2458/97 
(ΦΕΚ 15/Α/14.2.97) «Ρύθμιση θεμάτων εποπτευόμενων 
οργανισμών του Υπ. Εργασίας και άλλες διατάξεις». 

5. Τις διατάξειςτου Ν. 1558/85 «Κυβέρνηση και κυβερ¬ 
νητικά Όργανα». 

6. Την κοινή απόφαση Πρωθυπουργού και Υπουργού 
Εργασίας & Κοινωνικών Ασφαλίσεων με αριθμ. 
80078/4.10.96 (ΦΕΚ 924/Β/8.10.96). 

7. Την Απόφαση του Υπ. Εργασίας & Κοινωνικών Ασφα¬ 
λίσεων 80156/7.7.94 (ΦΕΚ 528/Β/7.7.94). 

8. Τις διατάξεις του άρθρου 1 παρ. 2α του Ν. 2469/97 
(ΦΕΚ 38/Α) το οποίο αντικατέστησε το πρώτο εδάφιο της 
παρ. 2του άρθρου 29ατου Ν. 1558/85 (ΦΕΚ 137/Α/85), ό¬ 
πως αυτό συμπληρώθηκε με το άθρο 27 του Ν. 2081/92 
(ΦΕΚ 154/Α/92). 

9. Τις διατάξεις του Κανονισμού (ΕΟΚ) αριθμ. 2081/93 
του Συμβουλίου της 20.7.1993. 

10. Τις διατάξειςτου Κανονισμού (ΕΟΚ) αριθμ. 2082/93 
του Συμβουλίου της 20.7.93. 

11. Τις διατάξεις του Κανονισμού (ΕΟΚ) αριθμ. 2084/93 
του Συμβουλίου της 20.7.1993 «Διατάξεις Εφαρμογής 
του Κανονισμού (ΕΟΚ) αριθμ. 2052 /88 όσον αφορά το 
Ευρωπαϊκό Κοινωνικό Ταμείο». 

12. Την Απόφαση της Επιτροπής της ΕΕ με αριθμ. Ε(94) 
1716 της 13.7.1993 σχετικά με την κατάρτιση του Κ.Π.Σ. 
1994 - 1999 «Για την ανάπτυξη και τη διαρθρωτική προ¬ 
σαρμογή της Ελλάδας». 

13. Την Απόφαση της Επιτροπής της ΕΕ με αριθμ. Ο (94) 


1421 της 29.7.1994, σχετικά με την έγκριση του Επιχειρη¬ 
σιακού Προγράμματος Συνεχιζόμενης Επαγγελματικής 
Κατάρτισης και Προώθησης της Απασχόλησης, που ε¬ 
ντάσσονται στο 2ο Κ.Π.Σ. 

14. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα όπως περιγράφο- 
νται στο ανωτέρω Επιχειρησιακό Πρόγραμμα. 

15. Την ισχύουσα Εθνική και Κοινοτική νομοθεσία πο υ α- 
ναφέρεται στην υλοποίηση και διαχείριση προγραμμά¬ 
των. 

16. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατικών. 

17. Την υπ’ αριθμ. 2007892/461/1998 Κοινή Απόφαση 
περί «Ανακτήσεως αχρεωστήτως ή παρανόμως καταβλη- 
θέντων ποσών από εθνικούς πόρους ή πόρους της Ευ ρω- 
παϊκής Ένωσης στα πλαίσια της υλοποίησης κοινοτικών 
πολιτικών». 

18. Τις διατάξεις του άρθρου 27 του Ν. 2081/1992 
(154/Α) με το οποίο προστέθηκε άρθρο 29Α στο Ν. 
1588/1985. 

19. Το γεγονός ότι με την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού. 

20. Το άρθρο 23 του Ν. 1892/1990 που διατήρησε σε ι¬ 
σχύ το άρθρο 25 του Ν. 1262/82 και διατηρήθηκε σε ισχύ 
με το άρθρο 14παρ.4του Ν. 2601/1998 ΦΕΚ81 Α/15.4.98. 

21. Τις αποφάσεις της 5ης, 6ης, 7ης Επιτροπής Παρα¬ 
κολούθησης του ΕΠ «Συνεχιζόμενη Κατάρτιση και Προώ¬ 
θηση της Απασχόλησης». Την υπ’ αριθμ. 
111232/12.12.1997 Απόφαση του Υπουργού Εργασίας & 
Κοινωνικών Ασφαλίσεων που ορίζει «Κριτήρια Πιστοποίη¬ 
σης Δομών Συνεχιζόμενης Κατάρτισης». 

22. Την υπ’ αριθμ. 106543/16.4.98 Απόφαση του Υπουρ¬ 
γού Εργασίας & Κοινωνικών Ασφαλίσεων που ορίζει το 
«Σύστημα διαχείρισης του Ενιαίου Μητρώου Αξιολογη- 
τών (Ε.Μ.Α.) του Υπουργείου Υπουργού Εργασίας & Κοι¬ 
νωνικών Ασφαλίσεων». 

23. Την ανάγκη δημιουργίας ενός συστήματος διαχείρι¬ 
σης των χρηματοδοτούμενων από το ΕΚΤ ενεργειών. 

24. Την ανάγκη καθορισμού των όρων δικαιολογητικών, 
παραστατικών στοιχείων και λοιπών υποχρεώσεων που 
πρέπει να τηρούνται από τους φορείς υλοποίησης προ¬ 
γραμμάτων. 

25. Το Υποπρόγραμμα II «Συνεχιζόμενη Επαγγελματική 

Κατάρτιση εργαζομένων» στις ιδιωτικές επιχειρήσεις του 
2ου Κ.Π.Σ. 1994 έως 99 που έχει σαν στόχους: 

Τη βελτίωση και συμπλήρωση των προσόντων των ερ¬ 
γαζομένων και την απόκτηση ευελιξίας προσαρμογής 
στις μεταβαλλόμενες συνθήκες παραγωγής και εργα¬ 
σίας. 

26. Την αριθμ. 789/14/6.4.1999 Απόφαση του ΔΣ του Ο- 
ΑΕΔ, αποφασίζουμε: 

Άρθρο 1 

1.1. ΠΕΡΙΓΡΑΦΗ ΔΡΑΣΕΩΝ 

Καταρτίζουμε πρόγραμμα ενδοεπιχειρησιακής κατάρ¬ 
τισης εργαζομένων σε επιχειρήσεις του ιδιωτικού τομέα, 
οι οποίες απασχολούν από ένα (1) έως ενενήντα εννέα 
(99) εργαζόμενους. 

Στόχος της παρούσας ενέργειας είναι η συμπλήρωση 
και βελτίωση των επαγγελματικών προσόντων των εργα¬ 
ζομένων στις ιδιωτικές επιχειρήσεις και η απόκτηση ευε¬ 
λιξίας προσαρμογής στις μεταβαλλόμενες συνθήκες πα¬ 
ραγωγής και εργασίας. 

Υπεύθυνος φορέας για τη Διαχείρηση, Παρακολούθη¬ 
ση, αξιολόγηση και έλεγχο της ενέργειας είναι ο ΟΑΕΔ. 

1.2. ΤΗΡΗΣΗ ΝΟΜΙΚΟΥ ΠΛΑΙΣΙΟΥ 

Οι φορείς που χρηματοδοτούνται από το Ευρωπαϊκό 
Κοινωνικό Ταμείο (ΕΚΤ) οφείλουν να τηρούν: 

1. Τις διατάξεις που διέπουν τη λειτουργία και διαχείρι¬ 
ση του ΕΚΤ δηλαδή τους Κανονισμούς (ΕΟΚ) αριθμ. 
2081/93, 2082/93 και ιδίως του Κανονισμού (ΕΟΚ) με α- 
ριθμ. 2084/93 που αφορά το ΕΚΤ. 

2. Την Απόφαση της Επιτροπής της Ευρωπαϊκής Ένω¬ 
σης (ΕΕ) με αριθμ. Ε (94) 1716 της 13.7.93 σχετικά με την 
έγκριση του 2ου Κοινοτικού Πλαισίου Στήριξης (ΚΠΣ) για 
την Ελλάδα και ιδίως τις διατάξεις εφαρμογής. 

3. Την Απόφαση της Επιτροπής με αριθμ. 1421 0 (94) 
29.7.94 σχετικά με την έγκριση του Επιχειρησιακού Προ¬ 
γράμματος «Συνεχιζόμενη Κατάρτιση και Προώθηση της 
Απασχόλησης» και ιδίως τις διατάξεις εφαρμογής. 

4. Τους επιδιωκόμενους στόχους, τις προτεραιότητες, 
τις κατευθύνεις και τα αποτελέσματα όπως περιγράφο- 
νται στο ανωτέρω Επιχειρησιακό Πρόγραμμα. 

5. Την ισχύουσα Εθνική και Κοινοτική Νομοθεσία που α¬ 
φορά την υλοποίηση και διαχείριση προγραμμάτων. 

6. Την ισχύουσα Φορολογική Νομοθεσία και ιδίως το νο¬ 
μότυπο των φορολογικών στοιχείων και παραστατικών. 

Άρθρο 2 

2.1 ΠΟΙΕΣ ΕΠΙΧΕΙΡΗΣΕΙΣ ΚΑΙ ΕΡΓΑΖΟΜΕΝΟΙ ΔΙΚΑΙΟΥ¬ 
ΝΤΑΙ ΝΑ ΥΠΑΧΘΟΥΝ ΣΤΟ ΠΡΟΓΡΑΜΜΑ 

Επιλέξιμες για χρηματοδότηση από το ΕΚΤ ενέργειες 
για το έτος 1999 είναι οι ενέργειες Συνεχιζόμενης Επαγ¬ 
γελματικής Κατάρτισης (ΣΕΚ) εργαζομένων που απευθύ¬ 
νονται σε: 

α) Εργαζόμενους σε επιχειρήσεις που απασχολούν από 
ένα (1) μέχρι και δέκα (10) άτομα, (κατηγορία 1η) 

β) Εργαζόμενους σε επιχειρήσεις που απασχολούν από 
έντεκα (11) μέχρι και τριάντα (30) άτομα, (κατηγορία 2η) 

γ) Εργαζόμενους σε επιχειρήσεις που απασχολούν από 
τριάντα ένα (31) μέχρι και ενενήντα εννέα (99) άτομα, (κα¬ 
τηγορία 3η). 

2.2 ΠΟΙΕΣ ΕΠΙΧΕΙΡΗΣΕΙΣ ΕΞΑΙΡΟΥΝΤΑΙ 

Δεν μπορούν να υπαχθούν στο πρόγραμμα κατάρτισης 
προσωπικού ιδιωτικών επιχειρήσεων οι εξής κατηγορίες: 


Α. Κρατικοί φορείς, επιχειρήσεις ή νομικά πρόσωπα δη¬ 
μοσίου και ιδιωτικού δικαίου που ανήκουν στον ευρύτερο 
δημόσιο τομέα. 

Β. Η ΕΠΑΕ, οι ΠΑΕ, τα αθλητικά σωματεία, οι πολιτικές 
οργανώσεις, τα κόμματα, οι Μητροπόλεις, τα Μοναστή¬ 
ρια, τα θρησκευτικά ιδρύματα, τα θέατρα, τα γραφεία τε¬ 
λετών, τα νυχτερινά κέντρα, πιάνο μπαρ, καφενεία, ανα- 
ψυκτήρια, δισκοθήκες, λέσχες, πρακτορεία τυχερών παι- 
χνιδιών, επιχειρήσεις τυχερών παιχνιδιών, (εκτός του 
προσωπικού των ξενοδοχείων τους), επιχειρήσεις που έ¬ 
χουν σχέση με ψυχαγωγικά ή ηλεκτρονικά παιχνίδια, τα 
λούνα -παρκ, τα βιντεοκλάμπ καθώς και οι ραδιοτηλεο¬ 
πτικοί σταθμοί που δεν έχουν άδεια λειτουργίας από το 
ραδιοτηλεοπτικό συμβούλιο. 

Γ. Από τις ιδιωτικές αεροπορικές επιχειρήσεις μπορεί 
να εκπαιδευτεί μόνο το προσωπικό εδάφους που εργάζε¬ 
ται στην Ελλάδα. 

Δ. Οι συνεταιρισμοί για τα μέλη τους. 

2.3 ΠΟΙΕΣ ΕΙΔΙΚΟΤΗΤΕΣ ΕΞΑΙΡΟΥΝΤΑΙ 

• Εξαιρείται η κατάρτιση στις ειδικότητες οδηγών, ει- 
σπρακτόρων, ελεγκτών, σταθμαρχών. 

• Ειδικότητες που εκ της φύσεώς τους καθιστούν ανέ¬ 
φικτο τον έλεγχο της υλοποίησης του προγράμματος κα¬ 
τά την πρακτική άσκηση όταν αυτή δεν γίνεται εντός της 
επιχείρησης, εκτός εάν γίνεται κατά ομάδες τουλάχιστον 
5 (πέντε) ατόμων σε προκαθορισμένους χώρους. 

Άρθρο 3 

3.1. ΥΠΟΒΟΛΗ ΠΡΟΤΑΣΕΩΝ 

Οι ιδιωτικές επιχειρήσεις και οι φορείς υποβάλουν τις 
προτάσεις τους για την συνεχιζόμενη κατάρτιση του προ¬ 
σωπικού τους στον ΟΑΕΔ ο οποίος αξιολογεί και εγκρίνει 
τις ενέργειες συνεχιζόμενης επαγγελματικής κατάρτισης 
για κάθε επιχείρηση, σύμφωνα με τα οριζόμενα στην πα¬ 
ρούσα Υπουργική Απόφαση και με τις εξής κατηγορίες: 

Α. Κατηγορία 1η 

Για τις επιχειρήσεις που απασχολούν από ένα (1) έως 
και δέκα (10) άτομα η πρόταση μπορεί να υποβληθεί: 

α) Από τους δευτεροβάθμιους ή τριτοβάθμιους συνδι¬ 
καλιστικούς φορείς εργοδοτών ή εργαζομένων με τη μορ¬ 
φή κοινής ενέργειας και με τη σύμφωνη γνώμη των επι¬ 
χειρήσεων, ανεξάρτητα αν οι επιχειρήσεις ή οι εργαζόμε¬ 
νοι σ’ αυτές είναι μέλη τους. Η θεωρία θα υλοποιείται στο 
κλαδικό ΚΕΚ του φορέα που υποβάλει την πρόταση ή σε 
άλλο πιστοποιημένο ΚΕΚ στο αντίστοιχο θεματικό πεδίο. 

β) Από πιστοποιημένα ΚΕΚ σε αντίστοιχα θεματικά πε¬ 
δία με τη μορφή κοινής ενέργειας και με τη σύμφωνη γνώ¬ 
μη των επιχειρήσεων. Η θεωρία θα υλοποιείται στο ΚΕΚ 
που υποβάλει την πρόταση. 

γ) Από τις ίδιες τις επιχειρήσεις με τη μορφή κοινής ε¬ 
νέργειας με υπεύθυνο υποβολής και διαχείρισης μία από 
τις συμμετέχουσες επιχειρήσεις. Η θεωρία θα υλοποιεί¬ 
ται σε πιστοποιημένο ΚΕΚ στο αντίστοιχο θεματικό πεδίο. 

Για τις επιχειρήσεις και των τριών παραπάνω περιπτώ¬ 
σεων είναι δυνατή η κατάρτιση του συνόλου των απασχο- 
λουμένων τους και μέχρι 50 άτομα εκπαιδευόμενους ανά 
πρόταση. 

Β. Κατηγορία 2η 

Γ ια τις επιχειρήσεις που απασχολούν από έντεκα (11) έ¬ 
ως τριάντα (30) άτομα η πρόταση μπορεί να υποβληθεί: 

α) Από πιστοποιημένα ΚΕΚ σε αντίστοιχα θεματικά πε¬ 
δία με τη μορφή κοινής ενέργειας και με τη σύμφωνη γνώ- 

μη των επιχειρήσεων. Η θεωρία θα υλοποιείται στο ΚΕΚ 
που υποβάλλει την πρόταση. 

β) Από τις ίδιες τις επιχειρήσεις με την μορφή κοινής ε¬ 
νέργειας με υπεύθυνο φορέα υποβολής και διαχείρισης 
μία από τις επιχειρήσεις. Η θεωρία θα υλοποιείται σε πι¬ 
στοποιημένο ΚΕΚ στο αντίστοιχο θεματικό πεδίο. 

Οι παραπάνω επιχειρήσεις (2 ή και περισσότερες) πρέ¬ 
πει να είναι ομοειδείς ή παρεμφερείς ή να εκτελούν κοινή 
ειδικότητα κατάρτισης. Κάθε μία από αυτές τις επιχειρή¬ 
σεις πρέπει να απασχολεί τουλάχιστον έντεκα (11) μι¬ 
σθωτούς. 

Ο αριθμός των απασχολούμενων των επιχειρήσεων σε 
κάθε πρόταση δεν μπορεί να υπερβαίνει τους εκατόν πε¬ 
νήντα (150). Ο αριθμός των εκπαιδευομένων δεν μπορεί 
να υπερβαίνει το ποσοστό 35% του συνόλου των απασχο- 
λουμένων της πρότασης και το 35% του συνόλου των α- 
πασχολουμένων για κάθε μία από τις επιχειρήσεις που 
συμμετέχουν στην κοινή ενέργεια. 

Γ. Κατηγορία 3η 

Για τις επιχειρήσεις που απασχολούν από τριάντα ένα 
(31) έως ενενήντα εννέα (99) άτομα η πρόταση μπορεί να 
υποβληθεί: 

α) Από πιστοποιημένα κλαδικά ΚΕΚ με τη μορφή κοινής 
ενέργειας και με τη σύμφωνη γνώμη των επιχειρήσεων. Η 
θεωρία θα υλοποιείται στο κλαδικό ΚΕΚ που υποβάλλει 
την πρόταση. 

β) Από τις ίδιες τις επιχειρήσεις με τη μορφή κοινής ε¬ 
νέργειας. Η θεωρία θα υλοποιείται σε πιστοποιημένο ΚΕΚ 
στο αντίστοιχα θεματικό πεδίο. 

Οι επιχειρήσεις πρέπει να είναι ομοειδείς ή παρεμφε¬ 
ρείς ή να εκτελούν κοινή ειδικότητα κατάρτισης, και φο¬ 
ρέας υποβολής και διαχείριση μία από τις συμμετέχουσες 
επιχειρήσεις. 

Σε πρόταση κοινής ενέργειας μπορούν να συμμετέχουν 
και επιχειρήσεις της προηγούμενης κατηγορίας (11-30 ά¬ 
τομα). 

Ο αριθμός των απασχολούμενων των επιχειρήσεων σε 
κάθε πρόταση κοινής ενέργειας δεν μπορεί να υπερβαίνει 
τους διακόσιους (200). 

Ο αριθμός εκπαιδευόμενων δεν μπορεί να υπερβαίνει 
το ποσοστό 35% του συνόλου των απασχολούμενων της 
πρότασης και το 35% του συνόλου των απασχολουμένων 
για κάθε μία από τις επιχειρήσεις που συμμετέχουν στην 
κοινή ενέργεια. 

γ) Από τις ίδιες τις επιχειρήσεις με τη μορφή μεμονωμέ¬ 
νης ενέργειας. Η θεωρία θα υλοποιείται σε πιστοποιημέ¬ 
νο ΚΕΚ στο αντίστοιχο θεματικό πεδίο. Ο αριθμός των εκ- 
παιδευομένων δεν μπορεί να υπερβαίνει το ποσοστό 35% 
του συνόλου των απασχολούμενων της επιχείρησης. 

3.2 ΧΩΡΟΙ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ 
Οι χώροι υλοποίησης της θεωρίας θα είναι: 
Πιστοποιημένοι χώροι κατάρτισης (ΚΕΚ) σύμφωνα με 
την αριθμ. 111232/12.12.97 Υπουργική Απόφαση «Σύστη¬ 
μα πιστοποίησης Κέντρων Άτυπης Συνεχιζόμενης Επαγ¬ 
γελματικής Κατάρτισης». Σε περίπτωση που ΚΕΚ προτί- 
θεται να υλοποιήσει το πρόγραμμα σε πιστοποιημένες 
δομές άλλου ΚΕΚ συντάσσεται συμφωνητικό συνεργα¬ 
σίας μεταξύ τους, το οποίο όμως δεν καθιστά φορέα υλο¬ 
ποίησης το ΚΕΚ στους χώρους του οποίου θα υλοποιηθεί 
το πρόγραμμα. 

Η υλοποίηση της πρακτικής άσκησης δύναται να πραγ¬ 
ματοποιηθεί στις εγκαταστάσεις της επιχείρησης όταν 


πρόκειται για μεμονωμένη ενέργεια, στις εγκαταστάσεις 
της κάθε μιας των επιχειρήσεων όταν πρόκειται για κοινή 
ενέργεια και σε πιστοποιημένες δομές ΚΕΚ . Επίσης η 
πρακτική άσκηση δύναται να πραγματοποιηθεί στις ε γκα¬ 
ταστάσεις τρίτης επιχείρησης για τις περιπτώσεις α και β 
τις 1 ης κατηγορίας, για την περίπτωση α της 2ης κατηγο¬ 
ρίας και για την περίπτωση α της 3ης κατηγορίας. 

3.3 ΔΙΑΔΙΚΑΣΙΑ ΥΠΟΒΟΛΗΣ ΤΗΣ ΠΡΟΤΑΣΗΣ 
Που υποβάλλονται τα δικαιολογητικά - προτάσεις 
Στη Δ/νση Συνεχιζόμενης Κατάρτισης του ΟΑΕΔ. 

Ταχ. Δ/νση: Εθνικής Αντιστάσεως 8, Αν. Καλαμάκι, Τ.Κ. 
16610, Αθήνα 

Καταληκτική ημερομηνία υποβολής των δικαιολογητι- 
κών των προτάσεων 

Σαράντα(40) ημέρες μετά την τελευταία δημοσίευση 
της προκήρυξης στον τύπο. 

Εκπρόθεσμη πρόταση 

Μετά την καταληκτική ημερομηνία κανένας φάκελος - 
αίτηση δεν γίνεται δεκτός. 

Σε περίπτωση που κάποια αίτηση κατατεθεί στο γενικό 
πρωτόκολλο του ΟΑΕΔ ημερομηνία άφιξης θεωρείται η η¬ 
μερομηνία κατάθεσης στο πρωτόκολλο. 

Αποστολή με το Ταχυδρομείο 

Σε περίπτωση αποστολής της αίτησης με το Ταχυδρο¬ 
μείο ως ημερομηνία κατάθεσης στη Δ/νση Συνεχιζόμενης 
Κατάρτισης λαμβάνεται η ημερομηνία αποστολής όπως 
αυτή δηλώνεται από τη σφραγίδα του Ταχυδρομείου. 

Δεν λαμβάνεται υπ’ όψη η ημερομηνία αποστολής με ο- 
ποιοδήποτε άλλο φορέα εκτός ΕΛΤΑ για την τελευταία η¬ 
μέρα υποβολής των προτάσεων. 

3.3. ΓΕΝΙΚΟΙ ΟΡΟΙ 

Σε περίπτωση διακρατικής συνεργασίας 
Όταν υπάρχει στην ίδια πρόταση μια από τις ειδικότη¬ 
τες με μορφή διακρατικής συνεργασίας, υποβάλλεται ξε¬ 
χωριστό μηχανογραφικό έντυπο Α' και προϋπολογισμός. 
Επιτρέπονται μετακινήσεις των εκπαιδευομένων στο εξω¬ 
τερικό σε ποσοστό 20% των εγκεκριμένων εκπαιδευτικών 
ωρών και αφού προηγουμένως ενημερωθούν οι αρμόδιες 
υπηρεσίες του Ο.Α.Ε.Δ. 

Γνωστοποίηση της απόφασης σε περίπτωση απόρρι¬ 
ψης της πρότασης 

Η απορριπτική απόφαση γνωστοποιείται στον ενδιαφε¬ 
ρόμενο φορέα που έχει υποβάλλει την πρόταση. 
Διατήρηση εγγράφων - δικαιολογητικών 
Όλα τα απαραίτητα δικαιολογητικά - παραστατικά πρέ¬ 
πει να τηρούνται στην έδρα του φορέα υλοποίησης επί 3ε- 
τία μετά την τελευταία πληρωμή. 

Σε περίπτωση μεταβολής του προγράμματος 
Οποιαδήποτε μεταβολή στο όλο πρόγραμμα γνωστο¬ 
ποιείται στη Δ/νση Συνεχιζόμενης Κατάρτισης του ΟΑΕΔ 
καθώς και στην αρμόδια περιφερειακή Δ/νση του ΟΑΕΔ. 

Σε περίπτωση μη υλοποίησης εγκεκριμένου προγράμ¬ 
ματος 

Υποχρεούται ο φορέας να ενημερώνει έγκαιρα την 
Δ/νση Συνεχιζόμενους Κατάρτισης του ΟΑΕΔ καθώς και 
την Περιφερειακή Δ/νση. 

Αποχώρηση επιχείρησης σε κοινές ενέργειες 
Όταν για οποιοδήποτε λόγο μια ή περισσότερες από τις 
συμμετέχουσες επιχειρήσεις στην κοινή ενέργεια αποχω¬ 
ρήσουν από το πρόγραμμα ο φορέας υλοποίησης υπο- 

χρεούται να ενημερώσει έγκαιρα την Δ/νση Συνεχιζόμε¬ 
νης Κατάρτισης καθώς και την αρμόδια Περιφερειακή 
Δ/νση του ΟΑΕΔ, το δε πρόγραμμα της κοινής ενέργειας 
υλοποιείται για τα άτομα των υπόλοιπων επιχειρήσεων. 
(Σε καμιά περίπτωση δεν υλοποιείται πρόγραμμα κοινής 
ενέργειας από μόνο μία των επιχειρήσεων που συμμετέ¬ 
χουν.) 

Υλοποίηση ενέργειας σε διαφορετικούς νομούς 

Όταν στην ίδια πρόταση θα υλοποιηθεί πρόγραμμα σε 
διαφορετικούς νομούς θα υποβάλλεται ξεχωριστό μηχα¬ 
νογραφικό έντυπο Α' για κάθε Νομό όπου θα αναγράφε¬ 
ται το σύνολο των απασχολουμένων της επιχείρησης ή 
των επιχειρήσεων, όπως επίσης και ο αριθμός των καταρ- 
τιζομένων και ο προϋπολογισμός ανά Νομό. 

Διαφορετικές ώρες εκπαίδευσης ανά ειδικότητα 

Όταν στην ίδια πρόταση προτείνονται ειδικότητες με 
διαφορετικές ώρες εκπαίδευσης θα υποβάλλεται ξεχωρι¬ 
στό μηχανογραφικό έντυπο Α’ όπου θα αναγράφονται οι 
ώρες θεωρίας και πρακτικής που αντιστοιχούν στην ειδι¬ 
κότητα εκπαίδευσης. 

Άρθρο 4 

4.1. ΔΙΚΑΙΟΛΟΓΗΤΙΚΑ ΚΑΤΑ ΤΗΝ ΥΠΟΒΟΛΗ ΤΗΣ ΠΡΟ¬ 
ΤΑΣΗΣ - ΣΤΑΔΙΟ I 

Τα δικαιολογητικά που υποβάλλονται καθορίζονται από 
την μορφή της ενέργειας με την οποία κατατίθεται το 
πρόγραμμα καθώς και από τα ειδικά χαρακτηριστικά των 
επιχειρήσεων. 

Α. ΔΙΚΑΙΟΛΟΓΗΤΙΚΑ για την 1η κατηγορία (1-10) 

Περίπτωση α' 

Όταν η πρόταση υποβάλλεται από δευτεροβάθμιους ή 
τριτοβάθμιους συνδικαλιστικούς φορείς απαιτούνται τα 
εξής δικαιολογητικά: 

1. Αίτηση (διαβιβαστικό έγγραφο) 

Η αίτηση υπαγωγής στο πρόγραμμα του φορέα υποβο¬ 
λής της πρότασης θα υπογράφεται και από τον επιστημο¬ 
νικό υπεύθυνο. 

2. Μηχανογραφημένο έντυπο Α 

3. Μηχανογραφημένο έντυπο Β, όπου θα δηλώνεται ο 
χώρος υλοποίησης της κατάρτισης (θεωρία και πρακτι¬ 
κή). 

4. Αναλυτικός προϋπολογισμός 

5. Κατάσταση με το ονοματεπώνυμο των εκπαιδευόμε¬ 
νων , την ειδικότητα τους, την επιχείρηση από την οποία 
προέρχονται, το εκπαιδευτικό τους επίπεδο, την επαγ¬ 
γελματική τους εμπειρία και την προηγούμενη κατάρτισή 
τους. 

6. Πίνακας των επιχειρήσεων των οποίων οι απασχο¬ 
λούμενοι συμμετέχουν στο πρόγραμμα κατάρτισης. 

7. Υπεύθυνη δήλωση του Ν. 1599/86 των επιχειρήσεων 
υπογεγραμμένη από τον υπεύθυνο της επιχείρησης όπου 
θα δηλώνεται: 

• Ότι δέχονται να συμμετέχουν στο πρόγραμμα και με 
πόσα άτομα 

• Τον αριθμό των ατόμων που απασχολούν και τον α¬ 
ριθμό των ατόμων που έχουν τουλάχιστον 10 ημερομί¬ 
σθια για τον τρίτο μήνα που προηγείται από τον μήνα που 
υποβάλλεται η αίτηση. 

• Ότι η επιχείρηση δεν συμμετέχει σε άλλο πρόγραμμα 
συγχρηματοδοτούμενο από την Ε.Ε. για τους ίδιους μι¬ 
σθωτούς, για την ίδια χρονική περίοδο. 


8. Ιδρυτικό καταστατικό με την τελευταία τροποποίησή 
του ή ΦΕΚ δημοσίευσης καταστατικού με την τελευταία 
τροποποίηση του, του φορέα υποβολής και διαχείρισης 
της πρότασης. 

9. Συμφωνητικό του φορέα υποβολής της πρότασης με 
το ΚΕΚ υλοποίησης της θεωρίας ή και της πρακτικής ά¬ 
σκησης. 

10. Πιστοποιητικό του ΕΚΕΠΙΣ για την πιστοποίηση του 
ΚΕΚ που θα υλοποιήσει τη θεωρία ή και την πρακτική ά¬ 
σκηση. 

11. Υπεύθυνη Δήλωση του Ν. 1599/86 του φορέα διαχεί¬ 
ρισης της πρότασης όπου θα δηλώνεται: 

• Ότι εγγυάται την καλή εκτέλεση του προγράμματος 
για το οποίο φέρει ακέραιη την αστική ευθύνη. 

• Ότι συμφωνεί με όλους τους όρους της Υπουργικής 
Απόφασης. 

• Ότι δεν συμμετέχει σε άλλο πρόγραμμα συγχρημα¬ 
τοδοτούμενο από την Ε.Ε για τα ίδια άτομα την ίδια χρο¬ 
νική περίοδο. 

12. Εκπαιδευτικό αναλυτικό πρόγραμμα ανά ειδικότητα 
κατάρτισης 

13. Ο επιστημονικός υπεύθυνος με σύντομο βιογραφι- 
κό σημείωμα 

14. Κατάσταση εκπαιδευτών με σύντομα βιογραφικά 
σημειώματα 

Περίπτωση β' 

Όταν η πρόταση υποβάλλεται από πιστοποιημένα ΚΕΚ 
απαιτούνται τα ίδια δικαιολογητικά της α' περίπτωσης ε¬ 
κτός του δικαιολογητικού 8 και 9. 

Περίπτωση γ' 

Όταν η πρόταση υποβάλλεται από τις ίδιες τις επιχει¬ 
ρήσεις με τη μορφή κοινής ενέργειας απαιτούνται τα εξής 
δικαιολογητικά: 

1. Όλα τα δικαιολογητικά της α' περίπτωσης, εκτός των 
δικαιολογητικών 6,7,8 κ'11. 

2. Μισθοδοτική κατάσταση εργαζομένων ή βεβαίωση 
του ΙΚΑή άλλου δημόσιου ασφαλιστικού φορέα όλων των 
επιχειρήσεων που συμμετέχουν στην κοινή ενέργεια. 

3. Ιδρυτικό καταστατικό ή εταιρικό με την τελευταία 
τροποποίησή του ή έναρξη επιτηδεύματος όλων των επι¬ 
χειρήσεων που συμμετέχουν. 

4. Πίνακας του φορέα υλοποίησης και των επιχειρήσε¬ 
ων που συμμετέχουν. 

5. Πληρεξούσιο (συμβολαιογραφική πράξη) 

6. Υπεύθυνη Δήλωση του Ν. 1599/86 όλων των επιχειρή¬ 
σεων που συμμετέχουν στην οποία θα δηλώνεται: 

• Ότι δέχονται να συμμετέχουν στο πρόγραμμα και με 
πόσα άτομα 

• Ότι η επιχείρηση δεν συμμετέχει σε άλλο πρόγραμμα 
συγχρηματοδοτούμενο από την Ε.Ε για τα ίδια άτομα την 
ίδια χρονική περίοδο. 

• Ότι η επιχείρηση εγγυάται την καλή εκτέλεση του 
προγράμματος για το οποίο φέρει ακέραιη την αστική ευ¬ 
θύνη. 

• Ότι η επιχείρηση συμφωνεί με όλους τους όρους της 
Υπουργικής Απόφασης 

Β. ΔΙΚΑΙΟΛΟΓΗΤΙΚΑ για τη 2η κατηγορία (11-30) 

Περίπτωση α' 

Όταν η πρόταση υποβάλλεται από πιστοποιημένα ΚΕΚ 
με τη μορφή κοινής ενέργειας απαιτούνται όλα τα δικαιο- 
λογητικάτης περίπτωσης α'της 1ης κατηγορίας (1-10) ε¬ 
κτός του δικαιολογητικού 8 και 9. 

Περίπτωση β' 

1. Όταν η πρόταση υποβάλλεται από τις επιχειρήσεις με 
τη μορφή κοινής ενέργειας απαιτούνται όλα τα δικαιολο- 
γητικά της περίπτωσης γ' της 1 ης κατηγορίας (1 -10) και 

2. Αναλυτικά στοιχεία φορολογίας εισοδήματος των 
δύο τελευταίων ετών (έντυπα Ε3 και Ε4) της επιχείρησης 
που ορίζεται φορέας διαχείρισης του προγράμματος. 

3. Παρουσίαση της υπεύθυνης επιχείρησης. 

Γ. ΔΙΚΑΙΟΛΟΓΗΤΙΚΑγιατην 3η κατηγορία (31-99) 

Περίπτωση α' 

Όταν η πρόταση υποβάλλεται από το κλαδικό πιστοποι¬ 
ημένο ΚΕΚ με τη μορφή κοινής ενέργειας απαιτούνται ό¬ 
λα τα δικαιολογητικά της περίπτωσης α της πρώτης κα¬ 
τηγορίας (1-10) εκτός του δικαιολογητικού 8 και 9. 

Περίπτωση β' 

Όταν η πρόταση υποβάλλεται με μορφή κοινής ενέρ¬ 
γειας απαιτούνται τα εξής δικαιολογητικά: 

1. Όλα τα δικαιολογητικά της περίπτωσης α' της 1 ης κα¬ 
τηγορίας (1-10) εκτός των δικαιολογητικών 5,6,7 κ'11. 

2. Πληρεξούσιο (συμβολαιογραφική πράξη) 

3. Μισθοδοτική κατάσταση εργαζομένων ή βεβαίωση 
του ΙΚΑ ή άλλου ασφαλιστικού φορέα όλων των επιχειρή¬ 
σεων που συμμετέχουν 

4. Πίνακας του φορέα και των επιχειρήσεων που συμμε¬ 
τέχουν 

5. Προσύμφωνο διακρατικής συνεργασίας (όπου υπάρ¬ 
χει) 

6. Αναλυτικά στοιχεία φορολογίας εισοδήματος των 
δύο τελευταίων ετών (έντυπα Ε3 - Ε4) όλων των επιχειρή¬ 
σεων που συμμετέχουν στην κοινή ενέργεια 

7. Υπεύθυνη Δήλωση του Ν. 1599/86 όλων των επιχει¬ 
ρήσεων που συμμετέχουν στην κοινή ενέργεια στην ο¬ 
ποία θα δηλώνεται: 

• Ότι η επιχείρηση δεν συμμετέχει σε άλλο πρόγραμμα 
συγχρηματοδοτούμενο από την Ε.Ε για τα ίδια άτομα την 
ίδια χρονική περίοδο. 

• Ότι η επιχείρηση εγγυάται την καλή εκτέλεση του 
προγράμματος για το οποίο φέρει ακέραιη την αστική ευ¬ 
θύνη. 

• Ότι η επιχείρηση δεν συμμετέχει σε πρόγραμμα με¬ 
μονωμένης ενέργειας 

• Ότι η επιχείρηση συμφωνεί με όλους τους όρους της 
Υπουργικής Απόφασης 

8. Παρουσίαση του φορέα και των επιχειρήσεων που 
συμμετέχουν 

Περίπτωση γ' 

Όταν η πρόταση υποβάλλεται με μορφή μεμονωμένης 
ενέργειας απαιτούνται τα εξής δικαιολογητικά: 

1. Όλα τα δικαιολογητικά της περίπτωσης α' της 1 ης κα¬ 
τηγορίας (1-10) εκτός των δικαιολογητικών 5,6,7 κ' 11 

2. Μισθοδοτική κατάσταση εργαζομένων ή βεβαίωση 
του ΙΚΑ ή άλλου ασφαλιστικού φορέα της επιχείρησης 

3. Παρουσίαση της επιχείρησης 

4. Προσύμφωνο διακρατικής συνεργασίας (όπου υπάρ¬ 

χει) 

5. Αναλυτικά στοιχεία φορολογίας εισοδήματος των 
δύο τελευταίων ετών (έντυπα Ε3 και Ε4) 

6. Υπεύθυνη Δήλωση του Ν. 1599/86 στην οποία θα δη¬ 
λώνονται: 

• Ότι η επιχείρηση δεν συμμετέχει σε άλλο πρόγραμμα 
συγχρηματοδοτού μενο από την Ε. Ε για τα ίδια άτομα την 
ίδια χρονική περίοδο. 


• Ότι η επιχείρηση εγγυάται την καλή εκτέλεση του 
προγράμματος για το οποίο φέρει ακέραιη την αστική ευ¬ 
θύνη 

• Ότι η επιχείρηση δεν συμμετέχει σε πρόγραμμα κοι¬ 
νής ενέργειας 

• Ότι η επιχείρηση συμφωνεί με όλους τους όρους της 
Υπουργικής Απόφασης 

ΑΝΑΛΥΣΗ ΔΙΚΑΙΟΛΟΓΗΤΙΚΩΝ 

Η παρουσίαση της επιχείρησης ή των επιχειρήσεων και 
το εκπαιδευτικό πρόγραμμα τα οποία θα υποβληθούν 
πρέπει να περιλαμβάνουν: 

Παρουσίαση της επιχείρησης (ή των επιχειρήσεων) 

• Ταυτότητα του φορέα: Επωνυμία, Διακριτικός τίτλος, 
Περιοχή εγκατάστασης, κλάδος κ.α. 

• Σύντομο ιστορικό. 

• Τομέας και αντικείμενο δραστηριότητας. 

• Οργανωτική δομή 

• Απασχολούμενο προσωπικό ανά τομέα και ειδικότητα 

• Τα αποτελέσματα προηγούμενης υλοποίησης ενερ¬ 
γειών 

• Επενδύσεις σε νέα τεχνολογία 

• Υιοθέτηση νέων μορφών εργασίας και παραγωγικής 
διαδικασίας 

• Περιγραφή συνεργασίας με εκπαιδευτικά ιδρύματα 

Εκπαιδευτικό αναλυτικό πρόγραμμα (ανά ειδικότητα): 

• Ο τίτλος του προγράμματος 

• Οι στόχοι του προγράμματος 

• Συσχέτιση εκπαιδευτικής αναγκαιότητας με τις ανα¬ 
πτυξιακές προτεραιότητες - ανάγκες της επιχείρησης και 
αξιοποίηση των αποτελεσμάτων του προγράμματος 

• Συσχέτιση εκπαιδευτικού επιπέδου των εκπαιδευόμε¬ 
νων με το αντικείμενο της κατάρτισης 

• Αναλυτική παρουσίαση του προγράμματος. Διάρκεια 
του προγράμματος για τη θεωρία και την Πρακτική άσκη¬ 
ση. 

• Η μεθοδολογία υλοποίησης του προγράμματος και 
τα μέσα που θα χρησιμοποιηθούν 

• Η διαδικασία εσωτερικής αξιολόγησης των εκπαιδευ¬ 
όμενων και του προγράμματος και το σύστημα παρακο¬ 
λούθησης της υλοποίησης 

• Η συμβολή της Διακρατικής Συνεργασίας στη βελτι¬ 
στοποίηση της ποιότητας του προγράμματος 

Στη μισθοδοτική κατάσταση ΙΚΑ ή άλλου δημόσιου α¬ 
σφαλιστικού φορέα, που υποχρεούνται να υποβάλλουν οι 
επιχειρήσεις στις κοινές και μεμονωμένες ενέργειες σε ό¬ 
λα τα μέτρα, πρέπει να είναι θεωρημένη από το αρμόδιο I- 
ΚΑ ή τον αντίστοιχο δημόσιο ασφαλιστικό φορέα ή φωτο¬ 
τυπία του θεωρημένου αντιγράφου επικυρωμένη νομί- 
μως. Η κατάσταση θα αφορά τον τρίτο μήνα που 
προηγείται του μήνα που υποβάλλεται η πρόταση, και θα 
αναφέρονται σ’ αυτήν τα ονόματα των μισθωτών και οι η¬ 
μέρες εργασίας τους. 

Επίσης αντί της μισθοδοτικής κατάστασης μπορεί να υ¬ 
ποβληθεί πρωτότυπη βεβαίωση του ΙΚΑ ή αντίγραφό της 
νομίμως επικυρωμένο ή άλλου δημόσιου ασφαλιστικού 
φορέα στην οποία θα αναφέρεται ο συνολικός αριθμός 
των απασχολούμενων της επιχείρησης ανεξαρτήτως η¬ 
μερομισθίων και ο αριθμός των απασχολούμενων με του¬ 
λάχιστον δέκα ημερομίσθια μηνιαίως και θα αφορά τον 
τρίτο μήνα που προηγείται του μήνα που υποβάλλεται η 
πρόταση. 

Ειδικότερα για τις εποχιακές επιχειρήσεις ο αριθμός 

των απασχολούμενων μπορεί να αποδεικνύεται από τα μι¬ 
σθολόγια του Ασφαλιστικού Φορέα για το μήνα της μεγί¬ 
στης απασχόλησης είτε του ίδιου έτους κατάθεσης της 
πρότασης είτε του προηγούμενου. 

Ως εποχιακή επιχείρηση ορίζεται η επιχείρηση που λει¬ 
τουργεί τουλάχιστον 4 μήνες και όχι περισσότερο από 8 
μήνες ετησίως. 

Επίσης θα υποβάλλονται τα κάτωθι δικαιολογητικά ε¬ 
φόσον απαιτούνται: 

Προσύμφωνο Διακρατικής Συνεργασίας μεταφρασμέ¬ 
νο, μεταξύ του φορέα υποβολής της πρότασης και του 
φορέα εξωτερικού (Κράτους-Μέλουςτης Ε.Ε.). Δικαίωμα 
διακρατικής συνεργασίας έχουν μόνο οι επιχειρήσεις της 
3ης κατηγορίας που απασχολούν 31 -99 άτομα. 

Συμφωνητικό απόκτησης δικαιωμάτων επιχειρηματικό¬ 
τητας αλλοδαπών επιχειρήσεων ή βεβαίωση της άνω συ¬ 
νεργασίας υπογεγραμμένη και από τα δύο μέρη. 

Συμφωνητικό ή βεβαίωση της ανάπτυξης συνεργασίας 
και μεταφοράς τεχνογνωσίας μεταξύ επιχειρήσεων. 

Ειδικό σήμα λειτουργίας ΕΟΤ για τις τουριστικές επιχει¬ 
ρήσεις. 

Βεβαίωση από το ΥΕΝ για την εισαγωγή διεθνών ανα¬ 
γνωρισμένων συστημάτων διασφάλισης ποιότητας υπη¬ 
ρεσιών για τις επιχειρήσεις επιβατηγού ναυτιλίας. 

Βεβαίωση από αντίστοιχο ΚΕΤΕΚ ΟΑΕΔ για τη διάθεση 
θέσεων πρακτικής άσκησης εκπαιδευόμενων του τομέα 
μαθητείας. 

Βεβαίωση από εκπαιδευτικά ιδρύματα (Πανεπιστήμια, 
ΤΕΙ κλπ) για την ανάπτυξη εκπαιδευτικών προγραμμάτων. 

Τα δικαιολογητικά υποβάλλονται σε πρωτότυπο ή σε ε¬ 
πίσημα επικυρωμένο αντίγραφο. 

Όλα τα δικαιολογητικά πρέπει οπωσδήποτε να συνο¬ 
δεύουν την πρόταση κατά την υποβολή της. Μετά την υ¬ 
ποβολή της αίτησης δεν θα γίνεται δεκτό κανένα δικαιο- 
λογητικό. 

Προτάσεις που δεν συνοδεύονται από όλα τα δικαιολο- 
γητικά ή που τα δικαιολογητικά τους είναι ελλιπή δεν θα 
λαμβάνονται υπόψη. Ο ΟΑΕΔ δεν θα ενημερώνει τις εν- 
διαφερόμενες επιχειρήσεις, σε περίπτωση που εμφανί¬ 
ζουν ελλιπή δικαιολογητικά. 

Επίσης δεν θα λαμβάνονται υπόψη προτάσεις ή συ¬ 
μπληρωματικά δικαιολογητικά που υποβάλλονται στην Υ¬ 
πηρεσία μας μετά την λήξη της προθεσμίας. 

4.2. ΔΙΚΑΙΟΛΟΓΗΤΙΚΑ ΜΕΤΑ ΤΗΝ ΕΓΚΡΙΣΗ ΚΑΙ ΠΡΙΝ 
ΤΗΝ ΕΝΑΡΞΗ ΤΟΥ ΠΡΟΓΡΑΜΜΑΤΟΣ - ΑΝΑΘΕΩΡΗΜΕ¬ 
ΝΗ ΠΡΟΤΑΣΗ 

ΣΤΑΔΙΟ II 

Χρόνος υποβολής: 7 τουλάχιστον ημέρες πριν την έ¬ 
ναρξη 

Υπηρεσία υποβολής: Περιφερειακές Διευθύνσεις ΟΑ¬ 
ΕΔ. με κοινοποίηση στην Δ/νση Συνεχιζόμενης Κατάρτι¬ 
σης του ΟΑΕΔ 

Δικαιολογητικά Αναθεωρημένης Πρότασης 

1. Βεβαίωση έναρξης 

2. Εγκριτικό μηχανογραφικό έντυπο 

3. Αναθεωρημένος Προϋπολογισμός εφόσον υπάρ¬ 
χουν περικοπές 

4. Αναλυτικό Ωρολόγιο Πρόγραμμα που θα αναφέρεται 
το χρονοδιάγραμμα υλοποίησής του (Έναρξη - Λήξη) και 
θα δίδεται δικαίωμα διακοπής και συνέχισης του ωρολο¬ 
γίου προγράμματος μέχρι 2 φορές. 

5. Υπεύθυνη δήλωση 


6. Τόπος Υλοποίησης της Ενέργειας (θεωρία - πρακτική) 

7. Δήλωση Ορισμού Επιστημονικού Υπευθύνου της Ε¬ 
νέργειας 

8. Κατάσταση Εκπαιδευτών 

9. Κατάσταση Εκπαιδευομένων 

4.3. ΔΙΚΑΙΟΛΟΓΗΤΙΚΑ ΚΑΤΑ ΤΗΝ ΥΛΟΠΟΙΗΣΗ ΤΟΥ 
ΠΡΟΓΡΑΜΜΑΤΟΣ- ΣΤΑΔΙΟ III 

1. Δικαιολογητικά που αποστέλλονται στον ΟΑΕΔ 

Τριμηνιαία δελτία δαπανών και παρακολούθησης της ε¬ 
νέργειας 

Υπηρεσία υποβολής: στη Δ/νση Συνεχιζόμενης Κατάρ¬ 
τισης του ΟΑΕΔ (Α3). 

2. Δικαιολογητικά που διατηρούνται στην επιχείρηση 

Τυπικά δικαιολογητικά 

• Αίτηση 

• Εγκριτική απόφαση 

• Όλα τα δικαιολογητικά των σταδίων I και II 

• Τριμηνιαία δελτία δαπανών και δελτία παρακολούθη¬ 
σης της ενέργειας 

Εκπαιδευτικά Δικαιολογητικά 

• Δελτία Παρουσίας Εκπαιδευτών 

• Δελτία Παρουσίας Καταρτιζομένων 

• Δελτία Παρουσίας Διοικητικού & Βοηθ. προσωπικού 

• Δελτία διδασκόμενης ύλης 

• Μηνιαίο - Συγκεντρωτικό Δελτίο πραγματοποιηθει- 
σών ανθρωποωρών απασχόλησης 

α. Εκπαιδευτών 

β. Καταρτιζομένων 

γ. Διοικητικού - Βοηθητικού προσωπικού 

Συμβάσεις προς τρίτους. 

• Συμβάσεις επιχειρήσεων ή φορέων με το ΚΕΚ θεωρη¬ 
μένες από την αρμόδια ΔΟΥ. 

• Συμβάσεις θεωρημένες από την αρμόδια ΔΟΥ για 
τους εξωτερικούς συνεργάτες. 

• Συμβάσεις Επιστημονικών Υπευθύνων, εφόσον πρό¬ 
κειται για εξωτερικούς συνεργάτες. 

Οικονομικά δικαιολογητικά 

4.4. ΔΙΚΑΙΟΛΟΓΗΤΙΚΑ ΜΕΤΑ ΤΗ ΛΗΞΗ ΤΟΥ ΠΡΟΓΡΑΜ¬ 
ΜΑΤΟΣ ΑΠΟΠΛΗΡΩΜΗ - ΕΚΚΑΘΑΡΙΣΗ - ΣΤΑΔΙΟ IV 

• Χρόνος υποβολής: Το αργότερο δύο (2) μήνες μετά 
τη λήξη του προγράμματος. 

Δικαιολογητικά 

1. Αίτηση αποπληρωμής προς τη Δ/νση Οικονομικών Υ¬ 
πηρεσιών του Ο.Α.Ε.Δ. 

2. Έκθεση Αξιολόγησης Επιστημονικού Υπεύθυνου 
προς τη Δ/νση Συνεχιζόμενης Κατάρτισης. 

Άρθρο 5 

ΕΚΠΑΙΔΕΥΤΙΚΟΙ ΟΡΟΙ 

1. Συνολική διάρκεια κατάρτισης 

Το κατώτερο όριο κατάρτισης ορίζεται σε 100 ώρες α- 
νά εκπαιδευόμενο και το ανώτατο όριο σε 200 ώρες. 

Κατ’ εξαίρεση και μετά από αιτιολογημένη πρόταση 
μπορεί να υλοποιηθεί πρόγραμμα κατάρτισης διάρκειας 
μικρότερης των εκατό (100) ωρών αλλά όχι λιγότερο από 
σαράντα (40) ώρες. 

2. Κατανομή διάρκειας θεωρίας και πρακτικής 

Το θεωρητικό μέρος θα πρέπει να καλύπτει κατ’ ελάχι- 
στον το 40% των συνολικών ωρών του προγράμματος. 
Μαθήματα υγιεινής και ασφάλειας της εργασίας, προ- 

στασίας του περιβάλλοντος, εργασιακών σχέσεων, βασι¬ 
κών αρχών λειτουργίας των επιχειρήσεων και ορολογία 
ξένης γλώσσας όπου απαιτείται, μπορούν να περιλη- 
φθούν σε ποσοστό μέχρι 5% στο σύνολο των ωρών της 
θεωρίας. 

3. Αριθμός ειδικοτήτων στα προγράμματα 

Δεν μπορεί να υπερβαίνει τις δύο (2) ειδικότητες ανά 
πρόταση. 

Μετά την έγκριση δεν μπορεί να γίνει αλλαγή στις ειδι¬ 
κότητες ούτε ανακατανομή αριθμού καταρτιζομένων ανά 
ειδικότητα. Επίσης μετά την έγκριση δεν μπορεί να γίνει 
μείωση ή αύξηση των ωρών κατάρτισης. 

4. Αριθμός εκπαιδευόμενων ανά τμήμα ή ανά ειδικότη¬ 
τα 

Ο αριθμός των εκπαιδευόμενων ανά τμήμα δεν μπορεί 
να ξεπερνά τα 25 άτομα. 

Κάθε ειδικότητα θα έχει ελάχιστο αριθμό εκπαιδευομέ- 
νων 5 άτομα. 

5. Περίοδος διδασκαλίας για τις εποχιακές επιχειρήσεις 
Η θεωρία θα υλοποιείται εκτός περιόδου αιχμής. 

Η πρακτική άσκηση μπορεί να πραγματοποιηθεί και ε¬ 
ντός της περιόδου αιχμής. 

6. Υποχρεώσεις εκπαιδευόμενων 

• Οι ίδιοι εκπαιδευόμενοι δεν μπορούν να συμμετέχουν 
την ίδια χρονική περίοδο σε περισσότερα από ένα συγ- 
χρηματοδοτούμενα από την Ε.Ε. προγράμματα. 

• Δεν μπορεί κανείς εκπαιδευόμενος να καταρτίζεται 
σε περισσότερες από μία ειδικότητες το ίδιο έτος. 

• Επίσης δεν μπορεί να επαναλαμβάνεται για τα ίδια ά¬ 
τομα το ίδιο πρόγραμμα κατάρτισης. 

7. Υποχρεώσεις επιχειρήσεων 

• Δεν μπορεί η επιχείρηση να συμμετέχει σε πρόγραμ¬ 
μα μεμονωμένης ενέργειας και σε πρόγραμμα κοινής ε¬ 
νέργειας. 

• Δεν μπορεί το προσωπικό να δηλώνεται στο πρό¬ 
γραμμα με περισσότερες από μία ιδιότητες: 

Καταρτιζόμενος ή 
διοικητικό προσωπικό ή 
εκπαιδευτής ή 
υπεύθυνος προγράμματος. 

• Οι επιχειρήσεις μπορούν να καταρτίζουν απασχολού¬ 
μενους που έχουν μόνο σχέση εξαρτημένης εργασίας. 

8. Εφαρμογή πρακτικής άσκησης 

Κατά τη διάρκεια της πρακτικής άσκησης είναι απαραί¬ 
τητη η παρουσία εκπαιδευτή, ο οποίος μπορεί να είναι και 
στέλεχος της επιχείρησης όπου υλοποιείται η πρακτική ά¬ 
σκηση. 

9. Ημερήσια διάρκεια κατάρτισης 

Η κατάρτιση πραγματοποιείται τις εργάσιμες ημέρες, 
καθώς και τα Σάββατα αλλά μέχρι το 40% των συνολικών 
ωρών του προγράμματος. Η ημερήσια διάρκεια της θεω¬ 
ρητικής κατάρτισης δεν μπορεί να ξεπερνά τις 6 ώρες. Η 
ημερήσια διάρκεια πρακτικής κατάρτισης δεν μπορεί να 
ξεπερνά τις 6 ώρες, όταν πραγματοποιείται στις δομές 
του ΚΕΚ, εφόσον διαθέτουν πιστοποιημένες εργαστηρια¬ 
κές δομές και τις 8 ώρες όταν πραγματοποιείται στις επι¬ 
χειρήσεις .Σε καμία περίπτωση η θεωρία και η πρακτική ά¬ 
σκηση δεν μπορεί να ξεπερνά ημερησίως τις 8 ώρες. Σε 
εργάσιμη ημέρα η διάρκεια κατάρτισης εκτός ωραρίου 
μπορεί να ανέλθει μέχρι και 3 ώρες, χωρίς να ξεπερνά σε 
σύνολο τις 8 ώρες ημερησίως. Δεν πραγματοποιούνται 


προγράμματα τις Κυριακές και τις επίσημες αργίες του 
κράτους. Η ημερήσια εκπαίδευση ολοκληρώνεται το αρ¬ 
γότερο μέχρι την 21η ώρα. 

10. Εκπαιδευτικές Σημειώσεις 

Για κάθε ενέργεια κατάρτισης και ανά ειδικότητα είναι 
υποχρεωτική η παροχή διδακτικών σημειώσεων καθώς 
και κάθε άλλο εκπαιδευτικό υλικό απαραίτητο για την κα¬ 
τανόηση της θεωρίας και της πρακτικής άσκησης. 

11. Διάρκεια εκπαιδευτικής ώρας 

Η διάρκεια κάθε εκπαιδευτικής ώρας ορίζεται σε 45 λε¬ 
πτά μαθήματος και 15 λεπτά διαλείμματος, για το θεωρη¬ 
τικό μέρος. Για το πρακτικό μέρος δεν μπορεί να υλοποι¬ 
είται πρόγραμμα πάνω από δύο εκπαιδευτικές ώρες και 
το διάλειμμα ορίζεται σε δεκαπέντε λεπτά ανά δίωρο Τα 
ανωτέρω θα απεικονίζονται στο ωρολόγιο εκπαιδευτικό 
πρόγραμμα. 

12. Απουσίες 

Επιτρέπεται η απουσία των εκπαιδευομένων σε ποσο¬ 
στό 10% της συνολικής διάρκειας του προγράμματος. Το 
καταβαλλόμενο εκπαιδευτικό επίδομα πρέπει να αντι¬ 
στοιχεί στις ώρες παρακολούθησης του προγράμματος. 
Εκπαιδευόμενοι που έχουν πραγματοποιήσει απουσίες ά¬ 
νω του 10% του συνολικού αριθμού των ωρών του προ¬ 
γράμματος δεν δικαιούνται οποιοσδήποτε αμοιβής και 
δεν τους χορηγείται βεβαίωση κατάρτισης. 

13. Τηλεματική 

Μπορούν να ενταχθούν στο πρόγραμμα καινοτομικές 
δράσεις τηλεματικής. 

Άρθρο 6 

6.1 ΔΙΔΑΚΤΙΚΟ ΠΡΟΣΩΠΙΚΟ 

ΠΡΟΣΟΝΤΑ 

Τα προσόντα του διδακτικού προσωπικού - εκπαιδευ¬ 
τών των προγραμμάτων ενδοεπιχειρησιακής κατάρτισης 
θα είναι: 

1. Για το θεωρητικό μέρος της κατάρτισης 

Οι εκπαιδευτές πρέπει να: 

α) Είναι κάτοχοι τουλάχιστον πτυχίου Τριτοβάθμιας Εκ¬ 
παίδευσης και να έχουν επαγγελματική εμπειρία μετά το 
πέρας των σπουδών τους σε αντικείμενο συναφές με το 
θέμα που διδάσκουν. Σε ποσοστό μέχρι 10% των ωρών δι¬ 
δασκαλίας του θεωρητικού μέρους μπορούν να πραγμα¬ 
τοποιήσουν εκπαιδευτές που δεν διαθέτουν επαγγελμα¬ 
τική εμπειρία και εφόσον είναι κάτοχοι τουλάχιστον πτυ¬ 
χίου τριτοβάθμιας εκπαίδευσης. Το αντικείμενο 
διδασκαλίας πρέπει να είναι συναφές με το αντικείμενο 
των σπουδών τους. 

β) Κατ’ εξαίρεση και αιτιολογημένα μπορούν να διδά¬ 
ξουν: 

• Κάτοχοι απολυτηρίου Δευτεροβάθμιας Εκπαίδευσης 
και να έχουν τουλάχιστον ΙΟετή εμπειρία. 

• Κάτοχοι απολυτηρίου Πρωτοβάθμιας Εκπαίδευσης 
και να έχουν τουλάχιστον 1 δετή εμπειρία. 

Στις ανωτέρω περιπτώσεις θα γίνεται χρήση σε περιο¬ 
ρισμένη κλίμακα και εφόσον το επιβάλλουν ειδικοί λόγοι. 

2. Για την πρακτική άσκηση του προγράμματος 

α) Οι εκπαιδευτές του πρακτικού μέρους της κατάρτι¬ 
σης πρέπει να είναι κάτοχοι πτυχίου Τριτοβάθμιας Εκπαί¬ 
δευσης και να έχουν επαγγελματική εμπειρία πέντε (5) 
τουλάχιστον ετών στο αντικείμενο που διδάσκουν. Ως εκ¬ 
παιδευτές πρακτικού μέρους της κατάρτισης μπορούν να 

χρησιμοποιηθούν όσο έχουν απολυτήριο δευτεροβάθ¬ 
μιας εκπαίδευσης με επτά (7) τουλάχιστον έτη επαγγελ¬ 
ματικής εμπειρίας μετά την απόκτηση του απολυτηρίου 
τους στο αντικείμενο που διδάσκουν 

β) Οι εκπαιδευτές του πρακτικού μέρους της κατάρτι¬ 
σης πρέπει να διαθέτουν τα προσόντα του προηγούμενου 
εδαφίου και εφ’ όσον δεν υπάρχουν άτομα μετά παραπά¬ 
νω προσόντα, οι εκπαιδευτές του πρακτικού μέρους της 
κατάρτισης πρέπει να διαθέτουν εναλλακτικά: 

• Είτε να είναι κάτοχοι διπλώματος Ινστιτούτου. Επαγ¬ 
γελματικής Κατάρτισης, τμημάτων μεταδευτεροβάθμιας 
επαγγελματικής κατάρτισης και να διαθέτουν πέντε (5) έ¬ 
τη επαγγελματική εμπειρία μετά το πέρας των σπουδών 
τους σε αντικείμενο συναφές με το συγκεκριμένο θέμα 
της κατάρτισης. 

• Είτε να είναι κάτοχοι απολυτηρίου Ενιαίου Πολυκλα- 
δικού Λυκείου, Τεχνικού Λυκείου ή Τεχνικής Επαγγελμα¬ 
τικής Σχολής του Υπ. Παιδείας ή Σχολής Μαθητείας του 
ΟΑΕΔ ή ισότιμης σχολής της ημεδαπής ή αλλοδαπής και 
να διαθέτουν έξι (6) έτη επαγγελματική εμπειρία μετά το 
πέρας των σπουδών τους σε αντικείμενο συναφές με το 
συγκεκριμένο θέμα της κατάρτισης. 

• Είτε να έχουν απολυτήριο από Γενικό Λύκειο και να 
διαθέτουν επτά (7) έτη τουλάχιστον επαγγελματική ε¬ 
μπειρία μετά το πέρας των σπουδών τους σε αντικείμενο 
συναφές με το συγκεκριμένο θέμα της κατάρτισης 

• Είτε να έχουν τελειώσει την θετή υποχρεωτική εκπ/ση 
(Γυμνάσιο) και να διαθέτουν οκτώ (8) έτη τουλάχιστον ε¬ 
παγγελματική εμπειρία μετά το πέρας των σπουδών τους 
σε αντικείμενο συναφές με το συγκεκριμένο θέμα της κα¬ 
τάρτισης. 

• Είτε να έχουν επαγγελματική εμπειρία 10 (δέκα) του¬ 
λάχιστον ετών στο αντικείμενο της συγκεκριμένης κατάρ¬ 
τισης και να έχουν τουλάχιστον τελειώσει το δημοτικό. 

Στις περιπτώσεις που απαιτείται πτυχίο τριτοβάθμιας 
εκπαίδευσης, γίνεται δεκτός και κάθε άλλος τίτλος σπου¬ 
δών εφόσον κατά τον χρόνο εκδόσεώς του δεν λειτουρ¬ 
γούσαν ή δεν λειτουργούν Σχολές ΑΕΙ - ΤΕΙ στην αντί¬ 
στοιχη ειδικότητα. 

6.2. ΑΛΛΟΙ ΕΚΠΑΙΔΕΥΤΙΚΟΙ ΟΡΟΙ ΓΙΑ ΤΟ ΔΙΔΑΚΤΙΚΟ 
ΠΡΟΣΩΠΙΚΟ 

1. Επαγγελματική εμπειρία 

Στις περιπτώσεις που απαιτείται επαγγελματική εμπει¬ 
ρία νοείται η αποκτηθείσα από σχέση εξαρτημένης εργα¬ 
σίας δημοσίου δικαίου ή ιδιωτικού δικαίου αορίστου ή ο¬ 
ρισμένου χρόνου ή από σύμβαση εκτελέσεως ορισμένου 
έργου ή από παροχή ανεξαρτήτων υπηρεσιών ή από σχέ¬ 
ση εντολής. Η επαγγελματική εμπειρία που αποκτήθηκε 
από συμβάσεις εκτέλεσης ορισμένου έργου ή από παρο¬ 
χή ανεξαρτήτων υπηρεσιών ή από σχέσεις έμμισθης ε¬ 
ντολής πρέπει να είναι συνεχής. Σε κάθε περίπτωση προ¬ 
σκομίζονται τα απαραίτητα δικαιολογητικά επαγγελματι¬ 
κής εμπειρίας. 

2. Απαραίτητα δικαιολογητικά για τους εκπαιδευτές 

Κατά την κατάθεση της πρότασης στον ΟΑΕΔ θα πρέ¬ 
πει να υπάρχουν σύντομα βιογραφικά των εκπαιδευτών 
που προτείνονται. 

Τα δικαιολογητικά των εκπαιδευτικών (τίτλοι σπουδών, 
επαγγελματική και εκπαιδευτική εμπειρία) θα ελέγχονται 
κατά την υλοποίηση του προγράμματος από τους ελε¬ 
γκτές υπαλλήλους του ΟΑΕΔ. 


3. Αντικατάσταση εκπαιδευτών 

Αντικατάσταση των εκπαιδευτών που είχαν περιληφθεί 
στην αρχική πρόταση, μπορεί να γίνει μέχρι 30% του συ¬ 
νόλου των εκπαιδευτών και εφόσον οι νέοι εκπαιδευτές έ- 
χουντουλάχιστοντα ίδια τυπικά και ουσιαστικά προσόντα 
με τους αντικατασταθέντες. 

4. Αύξηση εκπαιδευτών 

Αύξηση του αριθμού των εκπαιδευτών επιτρέπεται σε 
ποσοστό 30% του συνόλου των εγκεκριμένων ωρών του 
προγράμματος χωρίς να αλλοιώνεται το ωρολόγιο πρό¬ 
γραμμα. 

Και στις δύο περιπτώσεις (αντικατάσταση και αύξηση 
εκπαιδευτών) τα βιογραφικά σημειώματα υποβάλλονται 
στην αναθεωρημένη αίτηση πριν την έναρξη του προ¬ 
γράμματος ή κατά την διάρκεια αυτού. 

Άρθρο 7 

7.1 ΑΝΑΛΥΣΗ ΔΑΠΑΝΩΝ 

Οι επιλέξιμες από το ΕΚΤ για χρηματοδότηση δαπάνες 
των ενεργειών Συνεχιζόμενης Επαγγελματικής Κατάρτι¬ 
σης αφορούν τέσσερις (4) κατηγορίες: 

• Α. Δαπάνες Εκπαιδευτών 

• Β. Δαπάνες Καταρτιζομένων 

• Γ. Άμεσες δαπάνες Υλοποίησης 

• Δ. Έμμεσες δαπάνες Υλοποίησης 

Α. Δαπάνες Εκπαιδευτών 

Αμοιβές εκπαιδευτών ανά ειδική κατηγορία 

Οι αμοιβές των εκπαιδευτών διαμορφώνονται ανάλογα 
με τα τυπικά και ουσιαστικά προσόντα ως εξής: 

1. Μέχρι 16.000 δρχ. ανά ώρα κατάρτισης για τους Εκ¬ 
παιδευτές που είναι κάτοχοι μεταπτυχιακών τίτλων σπου¬ 
δών και έχουν τουλάχιστον 5 χρόνια επαγγελματική ε¬ 
μπειρία. 

2. Μέχρι 12.000 δρχ. ανά ώρα κατάρτισης για τους εκ¬ 
παιδευτές που είναι κάτοχοι μεταπτυχιακών τίτλων σπου¬ 
δών και έχουν από 2 ως 5 χρόνια επαγγελματική εμπειρία, 
καθώς και για εκπαιδευτές που είναι κάτοχοι πτυχίου τρι¬ 
τοβάθμιας εκπαίδευσης και έχουν επαγγελματική εμπει¬ 
ρία πάνω από 5 χρόνια. 

3. Μέχρι 10.000 δρχ. ανά ώρα κατάρτισης για τους εκ¬ 
παιδευτές που είναι κάτοχοι μεταπτυχιακών τίτλων σπου¬ 
δών και έχουν επαγγελματική εμπειρία μέχρι δυο χρόνια, 
καθώς και για του εκπαιδευτές που είναι κάτοχοι πτυχίου 
τριτοβάθμιας εκπαίδευσης και έχουν επαγγελματική ε¬ 
μπειρία από 3 ως 5 χρόνια. 

4. Μέχρι 8.000 δρχ. ανά ώρα κατάρτισης για τους Εκ¬ 
παιδευτές που είναι κάτοχοι πτυχίου τριτοβάθμιας εκπαί¬ 
δευσης χωρίς επαγγελματική εμπερία ή έχουν μέχρι 3 
χρόνια επαγγελματική εμπερία. 

5. Μέχρι 6.000 δρχ. ανά ώρα κατάρτισης για τους Εκ¬ 
παιδευτές που έχουν δίπλωμα ΙΕΚ ή μεταδευτεροβάθ- 
μιας επαγγελματικής κατάρτισης και τουλάχιστον 5 χρό¬ 
νια επαγγελματική εμπειρία. 

6. Μέχρι 5000 ανά ώρα κατάρτισης για τους εκπαιδευ¬ 
τές που έχουν απολυτήριο Γενικού Λυκείου και 1 θετή ε¬ 
μπειρία. 

7. Μέχρι 5000 δρχ ανά ώρα κατάρτισης και έχουν απο¬ 
λυτήριο Πρωτοβάθμιας εκπαίδευσης και 15ετή εμπειρία. 

8. Μέχρι 5.000 δρχ. ανά ώρα κατάρτισης για τους εκ¬ 
παιδευτές που έχουν απολυτήριο Γ ενικού Λυκείου και 7 
χρόνια Επαγγελματική Εμπειρία ή που έχουν απολυτήριο 

ΕΠΛ - ΤΕΛ ή σχολών μαθητείας ΟΑΕΔ και τουλάχιστον 6 
χρόνια επαγγελματική εμπειρία. 

9. Μέχρι 4.000 δρχ. ανά ώρα κατάρτισης για τους Εκ¬ 
παιδευτές που έχουν απολυτήριο θετούς υποχρεωτικής 
Εκπαίδευσης και έχουν τουλάχιστον 8 χρόνια επαγγελ¬ 
ματική εμπειρία. 

10. Μέχρι 4.000 δρχ. ανά ώρα κατάρτισης για τους Εκ¬ 
παιδευτές που έχουν τελειώσει το δημοτικό και έχουν 
τουλάχιστον 10 χρόνια επαγγελματική εμπειρία. 

11. Μέχρι 40.000 δρχ. ανά ώρα κατάρτισης για αμοιβή 
των Εκπαιδευτών σε περιπτώσεις διακρατικής συνεργα¬ 
σίας. Στην αμοιβή αυτή περιλαμβάνονται όλες οι δαπάνες 
που αφορούντα έξοδα ταξιδιού, διαμονής και διατροφής. 

Σε όλες τις παραπάνω αμοιβές συμπεριλαμβάνονται οι 
ασφαλιστικές εισφορές (αναλογία εργαζομένου) όταν η 
ασφάλιση στο ΙΚΑ είναι υποχρεωτική σύμφωνα με την ι- 
σχύουσα νομοθεσία, καθώς και οι δαπάνες επιδομάτων ε¬ 
ορτών, αδείας και αποζημιώσεων αδείας που αντιστοι¬ 
χούν στο χρονικό διάστημα που διαρκεί η εκπαίδευση. Οι 
εργοδοτικές εισφορές των παραπάνω αμοιβών είναι επι¬ 
λέξιμη δαπάνη. 

Στις περιπτώσεις που οι εκπαιδευτές εκδίδουν Διπλότυ¬ 
πη Απόδειξη Παροχής Υπηρεσιών ή Τιμολόγιο Παροχής 
Υπηρεσιών, οι ασφαλιστικές εισφορές του ΙΚΑ (όπου α¬ 
παιτείται) αποτελούν επιπλέον επιβάρυνση των παραπά¬ 
νω οριζομένων αμοιβών του αρθρ. 7 παρ. 1 και αποδίδο¬ 
νται στο ΙΚΑ από τον φορέα υλοποίησης. 

Οι ανωτέρω δαπάνες θεωρούνται επιλέξιμες εφόσον έ¬ 
χουν αποδοθεί οι ασφαλιστικές εισφορές (όπου απαιτεί¬ 
ται), ο φόρος εισοδήματος και το τέλος χαρτόσημου. 

Άλλες δαπάνες 

1) Δαπάνες που αφορούν έξοδα διατροφής, δαπάνες 
διαμονής και ταξιδιών των εκπαιδευτών, όταν εξυπηρε¬ 
τούνται αποκλειστικά οι σκοποί του προγράμματος 

2) Έξοδα για ταξίδια, διαμονή, διατροφή αλλοδαπών 
εκπαιδευτών. 

3) Έξοδα για κατάρτιση διδακτικού προσωπικού - ΕΚ¬ 
ΠΑΙΔΕΥΣΗ - ΕΚΠΑΙΔΕΥΤΩΝ 

Σε περίπτωση μη ύπαρξης παραστατικών, οι ανωτέρω 
δαπάνες δεν θεωρούνται επιλέξιμες. 

Β. Δαπάνες Καταρτιζομένων 

Αμοιβές καταρτιζομένων 

Το ύψος των αμοιβών των καταρτιζομένων εξαρτάται α¬ 
πό το ύψος του ωρομισθίου τους και αν το πρόγραμμα υ¬ 
λοποιείται εντός ή εκτός ωραρίου. 

1. Εκτός ωραρίου Εργασίας ο καταρτιζόμενος αποζη¬ 
μιώνεται ανά ώρα κατάρτισης με εκπαιδευτικό επίδομα 
600 δρχ. ανά ώρα (καθαρά). 

2. Εντός ωραρίου Εργασίας δεν καταβάλλεται ανά ώρα 
κατάρτισης άλλη αποζημίωση πέραν του ωρομισθίου. 

Το εκπαιδευτικό επίδομα σε όλες τις περιπτώσεις, απο¬ 
τελεί εισόδημα και υπόκειται σε φόρο εισοδήματος και τέ¬ 
λος χαρτοσήμου, είναι δε επιλέξιμη δαπάνη εφόσον έ¬ 
χουν αποδοθεί οι προαναφερόμενες κρατήσεις και οι α¬ 
σφαλιστικές εισφορές. 

Τι περιλαμβάνουν οι αμοιβές των καταρτιζομένων 

Στις αμοιβές των καταρτιζομένων συμπεριλαμβάνο- 
νται: 

1) Οι εργοδοτικές εισφορές, το επίδομα εορτών και τα 
επιδόματα άδειας που αντιστοιχούν στο χρονικό διάστη¬ 
μα που διαρκεί η εκπαίδευση. 


2) Ο φόρος εισοδήματος, το τέλος χαρτοσήμου και οι α¬ 
σφαλιστικές εισφορές του εκπαιδευτικού επιδόματος. 

3) Όταν στην 1η κατηγορία (περιπτώσεις α και β) στην 
2η κατηγορία (περίπτωση α) και στην 3η κατηγορία (περί¬ 
πτωση α) η πρακτική άσκηση γίνεται εντός ωραρίου ερ¬ 
γασίας στις εγκαταστάσεις των επιχειρήσεων που συμμε¬ 
τέχουν στην κοινή ενέργεια, θεωρείται επιλέξιμη δαπάνη 
η μισθοδοσία των εκπ/νων επίσης επιλέξιμη δαπάνη θεω¬ 
ρείται - στις ίδιες περιπτώσεις- η μισθοδοσία των εκπαι- 
δευομένων, όταν η θεωρία γίνεται εντός ωραρίου εργα¬ 
σίας στις εγκαταστάσεις των ΚΕΚ. 

Η απόδειξη πληρωμής των άνω δαπανών θα γίνεται με 
επίσημα παραστατικά του ΚΒΣ των επιχ/σεων προς τον 
φορέα διαχείρισης της ενέργειας με την ένδειξη δαπάνες 
μισθοδοσίας για εκπ/τικούς σκοπούς για λογαριασμό του 
φορέα που είναι υπεύθυνος για την απόδοση, για να συ- 
μπεριληφθεί η δαπάνη στον απολογισμό της ενέργειας. 

Δεν είναι επιλέξιμες δαπάνες οι αμοιβές υπερωριακής 
απασχόλησης, υπερεργασίας καθώς και κάθε άλλο εκ¬ 
παιδευτικό επίδομα που προβλέπεται από εσωτερικούς 
κανονισμούς των επιχειρήσεων. Επίσης δεν είναι επιλέξι¬ 
μη δαπάνη η μεταφορά των εκπαιδευομένων στο εξωτε¬ 
ρικό κατά τη διάρκεια της υλοποίησης των ωρών της θε¬ 
ωρίας ή πρακτικής άσκησης (δεν αφοράτην περίπτωση ό¬ 
που υπάρχει διακρατική συνεργασία) 

Άλλες δαπάνες 

1. Έξοδα μετακίνησης των εκπαιδευομένων όταν εξυ¬ 
πηρετούνται αποκλειστικά οι σκοποί του προγράμματος. 

2. Έξοδα διατροφής και μετακίνησης. Επίσης έξοδα 
διαμονής και ταξιδιών όταν η θεωρία ή πρακτική άσκηση 
πραγματοποιούνται εκτός των ορίων του Δήμου ή της 
κοινότητας που εδρεύει η επιχείρηση με εξαίρεση τα πο¬ 
λεοδομικά συγκροτήματα Αθήνας και Θεσσαλονίκης. 

Σε περίπτωση μη ύπαρξης παραστατικών οι ανωτέρω 
δαπάνες δεν θεωρούνται επιλέξιμες. 

Γ. Άμεσες δαπάνες Υλοποίησης 

Ως δαπάνες υλοποίησης της ενέργειας θεωρούνται τα 
έξοδα για αναλώσιμα, εξοπλισμό, ενοικίαση εξοπλισμού 
κ.α. και αφορούν: 

1) Τα μη αποσβέσιμα υλικά που είναι απαραίτητα για την 
κατάρτιση όπως διδακτικό υλικό, βιβλία, γραφική ύλη, 
συγγραφή και αναπαραγωγή σημειώσεων, φωτοτυπίες, 
εκτυπώσεις, υλικά εκπαίδευσης, ατομικά είδη των καταρ- 
τιζομένων (γάντια, φόρμες εργασίας, υποδήματα, προ¬ 
στατευτικά γυαλιά κ.λπ.), προστατευτικά ενδύματα, δα¬ 
κτυλογράφηση κ.λπ.. 

2) Οι Αναλώσιμες πρώτες ύλες, που είναι απαραίτητες 
για την κατάρτιση κατά την διάρκεια της πρακτικής άσκη¬ 
σης 

Για τα παραπάνω είδη απαιτούνται τιμολόγια και δελτία 
αποστολής. 

Η ποσότητα και η αξία των αναλώσιμων υλικών επαλη¬ 
θεύεται και αποδεικνύεται συσχετιζόμενη με τον αριθμό 
των καταρτιζομένων καθώς και με τα ιδιαίτερα χαρακτη¬ 
ριστικά κάθε προγράμματος. 

Δεν θεωρείται επιλέξιμη δαπάνη πρώτων υλών στις πε¬ 
ριπτώσεις α' και β της 1ης κατηγορίας, στην περίπτωση α 
της 2ης κατηγορίας και στην περίπτωση α της 3ης κατη¬ 
γορίας όταν η πρακτική άσκηση γίνεται στις εγκαταστά¬ 
σεις των επιχ/σεων. 

3) Η ενοικίαση του εξοπλισμού που είναι απαραίτητος 
για την κατάρτιση, είναι επιλέξιμη δαπάνη, εφόσον το συ- 

νολικό μίσθωμα δεν υπερβαίνει το 30% της αγοραστικής 
αξίας του εξοπλισμού αυτού προσαρμοσμένο στις ισχύ- 
ουσες τιμές της αγοράς. 

Για την απόδειξη των παραπάνω προσκομίζονται μι¬ 
σθωτήρια συμβόλαια, (όπου απαιτούνται) θεωρημένα α¬ 
πό την αρμόδια ΔΟΥ, τιμολόγια ως και δελτία αποστολής 
τόσο κατά την παράδοση όσο και κατά την επιστροφή. 

4) Δαπάνες Ιβαείης και απόσβεσης εξοπλισμού σύμφω¬ 
να με την ισχύουσα εθνική νομοθεσία. 

5) Δαπάνες συντήρησης των χώρων εκπαίδευσης, κα¬ 
θώς και υλικά καθαριότητας. 

6) Δαπάνες μεταφοράς, εγκατάστασης, συντήρησης 
και ασφάλισης του εξοπλισμού. 

7) Ενοίκια των δομών που χρησιμοποιούνται για την υ¬ 
λοποίηση του προγράμματος. Γιια την απόδειξη της δα¬ 
πάνης αυτής απαιτούνται τα θεωρημένα από την ΔΟΥ μι¬ 
σθωτήρια συμβόλαια και οι τελευταίες αποδείξεις πλη¬ 
ρωμής. 

8) Δαπάνες για ενοικίαση πιστοποιημένων δομών ΚΕΚ 
που χρησιμοποιούνται για την υλοποίηση του προγράμ¬ 
ματος. 

9) Δαπάνη αμοιβής ΚΕΚ. 

Δ. Έμμεσες δαπάνες υλοποίησης 

Στην κατηγορία αυτή χρηματοδοτούνται δαπάνες που 
αφορούν: 

1) Αμοιβές διοικητικού και βοηθητικού προσωπικού συ¬ 
μπεριλαμβανομένων των λοιπών επιβαρύνσεων(Εργοδο- 
τικές εισφορές που προκύπτουν από τον οριζόμενο συ¬ 
ντελεστή κατά περίπτωση, δαπάνες για επιδόματα εορ¬ 
τών, αδείας για το χρονικό διάστημα που καλύπτει την 
υλοποίηση του προγράμματος). 

2) Δαπάνες μετακίνησης, διαμονής και διατροφής του 
ως άνω προσωπικού. 

3) Δαπάνες προετοιμασίας των προγραμμάτων. 

4) Αμοιβές εξωτερικών συνεργατών. 

5) Αμοιβή επιστημονικού υπευθύνου. 

6) Δαπάνες δημοσιότητας των προγραμμάτων. 

7) Δαπάνες αποστολής εντύπων συναφούς περιεχομέ¬ 
νου με το πρόγραμμα. 

8) Δαπάνη για τη διάχυση των στόχων του προγράμμα¬ 
τος της ενδοεπιχειρησιακής κατάρτισης και τον συντονι¬ 
σμό της υποβολής της πρότασης. Η δαπάνη αυτή αφορά 
μόνον τις περιπτώσεις α και β της 1 ης κατηγορίας, την πε¬ 
ρίπτωση α της 2ης κατηγορίας και την περίπτωση α της 
3ης κατηγορίας. 

Το σύνολο των δαπανών της τέταρτης κατηγορίας δεν 
είναι δυνατόν να υπερβαίνει το 1/4 του συνολικού κό¬ 
στους του προγράμματος. 

Επιλεξιμότητα δαπανών 

Για να είναι επιλέξιμες οι παραπάνω κατηγορίες δαπα¬ 
νών πρέπει: 

• Να είναι σύμφωνες με την εγκριτική απόφαση. 

• Να αποδεικνύονται από τα απαραίτητα παραστατικά 
που προβλέπει ο ΚΒΣ. 

• Όλες οι κατηγορίες των δαπανών θεωρούνται επιλέ¬ 
ξιμες, μόνο εφ’ όσον η υποχρέωση έχει αναληφθεί 2 μή¬ 
νες πριν την έναρξη υλοποίησης του προγράμματος κα¬ 
τάρτισης, αλλά μετά την έγκριση αυτού, καθώς και 2 μή¬ 
νες μετά το πέρας του προγράμματος και για δαπάνες 
που αφορούν ενέργειες που έπονται της υλοποίησης. 

• Επίσης επιλέξιμες θεωρούνται και οι δαπάνες διάχυ¬ 


σης και συντονισμού του προγράμματος που έγιναν ένα 
μήνα πριν την υποβολή της πρότασης και δύο μήνες πριν 
την έναρξη υλοποίησης του προγράμματος κατάρτισης. 

Αρθρο 8 

ΧΡΗΜΑΤΟΔΟΤΗΣΗ ΤΩΝ ΕΝΕΡΓΕΙΩΝ 

Οι ενέργειες που αφορούν εκπαιδευτικά προγράμματα 
ιδιωτικών επιχειρήσεων χρηματοδοτούνται από 3 μέρη: 
από την ίδια την επιχείρηση - ιδιωτική συμμετοχή, από το 
ΕΚΤ και από τον ΟΑΕΔ. 

Τα ποσοστά χρηματοδότησης διαμορφώνονται ως ε¬ 
ξής: 

Δημόσια συμμετοχή 60% (ΕΚΤ 80% και Ο.Α.Ε.Δ. 20%) 

Ιδιωτική συμμετοχή 40% 

ΥΠΟΛΟΓΙΣΜΟΣ ΤΟΥ ΣΥΝΟΛΙΚΟΥ ΚΟΣΤΟΥΣ ΤΗΣ Ε¬ 
ΝΕΡΓΕΙΑΣ 

Α. Γενικά 

Το μέσο ωριαίο κόστος συνεχιζόμενης επαγγελματικής 
κατάρτισης ανά εκπαιδευόμενο για τα προγράμματα ερ¬ 
γαζομένων δεν μπορεί να είναι μεγαλύτερο από το ποσό 
των 4.000 δραχμών. Για τα προγράμματα εργαζομένων 
των περιπτώσεων α και β της 1 ης κατηγορίας , την περί¬ 
πτωσης α της 2ης κατηγορίας και την περίπτωση α της 
3ης κατηγορίας, όταν έχουν πραγματοποιηθεί δαπάνες 
για τη διάχυση και το συντονισμό του προγράμματος κα¬ 
τάρτισης (σημείο 8 της Δ κατηγορίας δαπανών), το μέσο 
ωριαίο κόστος συνεχιζόμενης επαγγελματικής κατάρτι¬ 
σης ανά εκπαιδευόμενο δεν μπορεί να είναι μεγαλύτερο 
από το ποσό των 4.300 δραχμών. 

Β. Διακρατική συνεργασία 

Για τις ενέργειες συνεχιζόμενης επαγγελματικής κα¬ 
τάρτισης, που υλοποιούνται με διακρατική συνεργασία, 
το ανώτατο μέσο ωριαίο κόστος κατάρτισης ανά εκπαι¬ 
δευόμενο είναι δυνατόν να ανέρχεται στις 5.500 δραχμές. 

Στην περίπτωση αυτή απαιτούνται ως δικαιολογητικά η 
σύμβαση διακρατικής συνεργασίας και τα προβλεπόμενα 
τιμολόγια. 

Γ. ΩΦΕΛΕΙΑ 

Το παραγόμενο προϊόν από την υλοποίηση της πρακτι¬ 
κής άσκησης (ωφέλεια) αφαιρείται από το εγκεκριμένο 
κόστος του προγράμματος όταν ο φορέας διαχείρισης εί¬ 
ναι η επιχείρηση. Ειδικότερα, η ωφέλεια προκύπτει από το 
άθροισμα του 30% των συνολικών αμοιβών των καταρτι- 
ζομένων της πρακτικής άσκησης και το 70% των δαπανών 
των πρώτων υλών. 

Δηλαδή: 

Έσοδα = (30% X συνολικές Αμοιβές Καταρτιζομένων 
Πρακτικής Άσκηση) + (70% X δαπάνες Πρώτων Υλών) 

Ωφέλεια δεν υπολογίζεται στις περιπτώσεις α’ και β’ της 
1ης κατηγορίας, στην περίπτωση α' της 2ης κατηγορίας 
και στην περίπτωση α της 3ης κατηγορίας. 

Ποσοστιαία κατανομή του προϋπολογισμού ανά βασική 
κατηγορία δαπανών 

Η ποσοστιαία κατανομή των βασικών δαπανών του προ¬ 
ϋπολογισμού μιας πρότασης πρέπει να κυμαίνεται ως ε- 


ξής: 


1. Δαπάνες Εκπαιδευτών 

έως 25% 

2. Δαπάνες Καταρτιζομένων 

έως 60% 

3. Άμεσες Δαπάνες Υλοποίησης 

έως 30% 

4. Έμμεσες Δαπάνες Υλοποίησης 

έως 25% 

Άρθρο 9 

ΧΡΗΜΑΤΟΟΙΚΟΝΟΜΙΚΗ ΡΟΗ ΤΗΣ ΕΠΙΧΟΡΗΓΗΣΗΣ 

Η χρηματοδότηση θα πραγματοποιηθεί σε 3 φάσεις. 

Στην 1 η και 2η φάση θα καταβληθούν η προκαταβολή ε¬ 
νώ στην 3η φάση θα γίνει η αποπληρωμή και η εκκαθάρι¬ 
ση της ενέργειας. 

1η φάση: 

Χρόνος πρώτης προκαταβολής: Μετά την έναρξη της ε¬ 
νέργειας και αφού διαπιστωθεί από τους ελέγχους η σω¬ 
στή πορεία του προγράμματος και υπάρχει έκθεση επο- 
πτείας. 

Ύψος πρώτης προκαταβολής: 50% του ύψους της επι¬ 
χορήγησης ΕΚΤ/ΟΑΕΔ, μετά από κατάθεση ισόποσης εγ¬ 
γυητικής επιστολής. 

Φορέας εκταμίευσης προκαταβολής: ΟΑΕΔ. 

Η εγγυητική επιστολή επιστρέφεται στην επιχείρηση ό¬ 
ταν έχει πραγματοποιηθεί και πιστοποιηθεί το 60% των ω¬ 
ρών της κατάρτισης και έχουν γίνει δαπάνες του προ¬ 
γράμματος όπως τούτο θα προκύπτει από τα υποβληθέ- 
ντα δελτία παρακολούθησης φυσικού και οικονομικού 
αντικειμένου. 

2η φάση: 

Χρόνος δεύτερης προκαταβολής: Κατά τη διάρκεια του 
προγράμματος και εφόσον έχειδαπανηθείτο ήμισυ της Α' 
προκαταβολής, γεγονός που αποδεικνύεται από το υπο- 
βληθέν δελτίο παρακολούθησης φυσικού και οικονομι¬ 
κού αντικειμένου του προγράμματος. 

Ύψος δεύτερης προκαταβολής: 30% του ύψους της ε¬ 
πιχορήγησης ΕΚΤ/ΟΑΕΔ, μετά από κατάθεση ισόποσης 
εγγυητικής επιστολής, η οποία επιστρέφεται με την εκκα¬ 
θάριση του προγράμματος. 

Φορέας εκταμίευσης προκαταβολής: ΟΑΕΔ. 

3η φάση - Εκκαθάριση της ενέργειας: 

Χρόνος εκκαθάρισης της ενέργειας: Μετά την υποβολή 
της αίτησης αποπληρωμής στο ΟΑΕΔ. 

Φορέας εκταμίευσης αποπληρωμής: ΟΑΕΔ. 

Τρόπος εκκαθάρισης της ενέργειας 

Προκειμένου να αποφευχθούν ακυρώσεις προγραμμά¬ 
των και επιστροφές προκαταβολών, οι φορείς υλοποίη¬ 
σης του προγράμματος, υποχρεούνται να υποβάλλουν 
δύο μήνες μετά την λήξη του προγράμματος τα απαιτού- 
μενα για την εκκαθάριση δικαιολογητικά. 

Δικαιολογητικά που θα υποβληθούν στον Ο.Α.Ε.Δ. μετά 
την λήξη της προθεσμίας δεν θα λαμβάνονται υπόψη. 

Η Δ/νση Οικονομικών Υπηρεσιών συνεργάζεται με τις ε¬ 
πιχειρήσεις για την αιτιολόγηση κάθε δαπάνης και τελικά 
αποδέχεται το σύνολο ή μέρος της αιτούμενης δαπάνης. 
Στη συνέχεια ενημερώνει τη Δ/νση Συνεχιζόμενης Κατάρ¬ 
τισης, η οποία εισηγείται προς το Δ.Σ. του Ο.Α.Ε.Δ. την 
σχετική έγκριση. 

Μετά την έκδοση της σχετικής απόφασης του Δ.Σ. η 
Δ/νση Οικονομικών Υπηρεσιών καταβάλει το υπόλοιπο 
της δαπάνης του προγράμματος στην επιχείρηση. 

Αρθρο 10 

ΛΟΙΠΕΣ ΥΠΟΧΡΕΩΣΕΙΣ 

1. Τήρηση Στοιχείων - Ακύρωση προγραμμάτων 

Η τήρηση των παραπάνω αναφερομένων στοιχείων κα¬ 
θώς και των όρων, προϋποθέσεων και υποχρεώσεων των 
φορέων που χρηματοδοτούνται από το ΕΚΤ είναι υπο¬ 
χρεωτική. Η μη τήρηση των παραπάνω ή η ελλιπής τήρη¬ 


ση αυτών καθώς και των διαδικασιών των χρηματοδοτού¬ 
μενων από το ΕΚΤ προγραμμάτων, όπως αυτές απορρέ¬ 
ουν από το νομικό πλαίσιο που τις διέπει, πέραν οποιοσ¬ 
δήποτε άλλης επίπτωσης, επιφέρουν την ακύρωση των 
προγραμμάτων και την επιστροφή των τυχόν εισπραχθέ- 
ντων χρηματικών ποσών (κατάπτωση εγγυητικών επιστο¬ 
λών). 

2. Διατήρηση Δικαιολογητικών επί 3ετία 

Όλα τα απαραίτητα δικαιολογητικά - παραστατικά των 
χρηματοδοτούμενων από το ΕΚΤ προγραμμάτων πρέπει 
να τηρούνται στην έδρα του φορέα υλοποίησης επί τριε¬ 
τία μετά την τελευταία πληρωμή (παρ. 3 άρθρο 23 του 
Καν. 2082/93 της Ευρωπαϊκής Ένωσης) κάθε προγράμ¬ 
ματος. 

3. Τιμολόγια και Δελτία Παροχής Υπηρεσιών 

Όλα τα τιμολόγια και δελτία παροχής υπηρεσιών πρέ¬ 
πει να είναι πρωτότυπα ή νομίμως επικυρωμένα. Δεν γίνο¬ 
νται δεκτά συγκεντρωτικά τιμολόγια, εφόσον αυτά δεν 
συνοδεύονται από αναλυτικά παραστατικά των επι,μέ- 
ρους δαπανών. 

4. Υπέρβαση Προϋπολογισμού 

Η υπέρβαση του εγκριθέντος κόστους δεν θεωρείται ε¬ 
πιλέξιμη δαπάνη. 

5. Αναμόρφωση δαπανών 

Επιτρέπεται η αναμόρφωση ανά κατηγορία δαπανών 
μέχρι 15% του ύψους της αρχικής προϋπολογισθείσας 
δαπάνης χωρίς υπέρβαση του εγκριθέντος συνολικού κό¬ 
στους του προγράμματος, εκτός της Δ κατηγορίας δαπα¬ 
νών η οποία δεν μπορεί να αυξηθεί πάνω από το ? του συ¬ 
νολικού κόστους. 

6. Επιλέξιμες Δαπάνες 

Προκειμένου οι πάσης φύσεως δαπάνες να θεωρηθούν 
επιλέξιμες, πρέπει να αφορούν αποκλειστικά την εγκεκρι¬ 
μένη πρόταση που υλοποιήθηκε, σύμφωνα με τους όρους 
της παρούσας Υπ. Απόφασης. 

Άρθρο 11 

ΣΥΣΤΗΜΑ ΑΞΙΟΛΟΓΗΣΗΣ ΤΩΝ ΠΡΟΤΑΣΕΩΝ 

Η διαδικασία της αξιολόγησης των προτάσεων που υ¬ 
ποβάλλονται διενεργεΐται ως εξής: 

Α'ΦΑΣΗ 

Η Α' Φάση περιλαμβάνει τον έλεγχο της πληρότητας του 
φακέλου (έλεγχος των στοιχείων της πρότασης και τήρη¬ 
ση των όρων προκήρυξης). 

Ο έλεγχος βασίζεται στο έντυπο πληρότητας. 

Στην περίπτωση που παρουσιάζεται μη πληρότητα του 
φακέλου η πρόταση απορρίπτεται. 

Ο έλεγχος της πληρότητας του φακέλου γίνεται από υ¬ 
παλλήλους του ΟΑΕΔ. 

Β'ΦΑΣΗ 

Στη Β' Φάση παραπέμπονται οι προτάσεις που έχουν χα¬ 
ρακτηριστεί πλήρεις από την Α' Φάση. Η Β' Φάση περιλαμ¬ 
βάνει την αξιολόγηση κάθε πρότασης και γίνεται από δύο 
(2) αξιολογητές προερχόμενους από το Μητρώο Αξιολο- 
γητών του Υπουργείου Εργασίας και Κοινωνικών Ασφαλί¬ 
σεων. Οι αξιολογητές υστέρα από ανπ'στοιχη ενημέρωση 
για το σύστημα αξιολόγησης και τη σκοπιμότητα του προ¬ 
γράμματος ορίζονται με απόφαση Διοικητή ΟΑΕΔ. 

Έργο των αξιολογητών είναι: 

Η βαθμολόγηση της πρότασης βάση των κριτηρίων κά- 

θε κατηγορίας. Ως τελικός βαθμός κάθε πρότασης λαμ- 
βάνεται ο μέσος όρος των βαθμών των δύο αξιολογητών. 
Ως ελάχιστος βαθμός επιλογής ορίζονται τουλάχιστον 30 
μόρια για τις προτάσεις της 1 ης κατηγορίας και 50 μόρια 
για τις προτάσεις της 2ης και 3ης κατηγορίας. 

Οι προτάσεις που έχουν διαφορά τουλάχιστον 20 μόρια 
μεταξύ του Α' και Β' αξιολογητή, παραδίδονται σε τρίτο α- 
ξιολογητή, ο οποίος τις αξιολογεί εκ νέου. Τελικός βαθ¬ 
μός της πρότασης είναι ο μέσος όρος των βαθμών των 
τριών αξιολογητών. 

ΚΡΙΤΗΡΙΑ ΑΞΙΟΛΟΓΗΣΗΣ ΑΝΑ ΚΑΤΗΓΟΡΙΑ 
1η ΚΑΤΗΓΟΡΙΑ (1-10) 

ΚΡΙΤΗΡΙΑ ΑΞΙΟΛΟΓΗΣΗΣ: 

(και για τις τρεις περιπτώσεις) 

ΟΜΟΙΟΓΕΝΕΣ ΕΚΠΑΙΔΕΥΤΙΚΟ ΕΠΙΠΕΔΟ 30 

ΕΚΠΑΙΔΕΥΤΙΚΟ ΠΡΟΓΡΑΜΜΑ 35 

ΜΕΘΟΔΟΛΟΓΙΑ ΥΛΟΠΟΙΗΣΗΣ 35 

2η ΚΑΤΗΓΟΡΙΑ (11-30) 

ΚΡΙΤΗΡΙΑ ΑΞΙΟΛΟΓΗΣΗΣ: 

(για τις δύο περιπτώσεις της ίδιας κατηγορίας και για την 


α' περίπτωση της 3ης κατηγορίας) 

ΟΜΟΙΟΓΕΝΕΣ ΕΚΠΑΙΔΕΥΤΙΚΟ ΕΠΙΠΕΔΟ 30 

ΕΚΠΑΙΔΕΥΤΙΚΟ ΠΡΟΓΡΑΜΜΑ 30 

ΜΕΘΟΔΟΛΟΓΙΑ ΥΛΟΠΟΙΗΣΗΣ 30 

ΠΡΟΦΙΛ ΥΠΕΥΘ. ΕΠΙΧΕΙΡΗΣΗΣ ή ΚΕΚ 10 


Στην περίπτωση που υπεύθυνος φορέας υποβολής της 
πρότασης είναι ΚΕΚ το τέταρτο κριτήριο θεωρείται ότι συ¬ 
ντρέχει με τον ανώτερο βαθμό (10). 

3η ΚΑΤΗΓΟΡΙΑ (31-99) 

ΚΡΙΤΗΡΙΑ ΑΞΙΟΛΟΓΗΣΗΣ: 

(για τις περιπτώσεις β' και γ' της ίδιας κατηγορίας) 
ΣΥΣΧΕΤΙΣΗ ΕΚΠΑΙΔΕΥΤΙΚΗΣ ΑΝΑΓΚΑΙΟΤΗΤΑΣ 
ΜΕ ΤΙΣ ΑΝΑΠΤΥΞΙΑΚΕΣ ΠΡΟΤΕΡΑΙΟΤΗΤΕΣ - 


ΑΝΑΓΚΕΣ ΤΗΣ ΕΠΙΧΕΙΡΗΣΗΣ 35 

ΕΚΠΑΙΔΕΥΤΙΚΟ ΠΡΟΓΡΑΜΜΑ 30 

ΠΡΟΦΙΛ ΕΠΙΧΕΙΡΗΣΕΩΝ 25 

ΔΙΑΚΡΑΤΙΚΗ ΣΥΝΕΡΓΑΣΙΑ - ΚΑΙΝΟΤΟΜΙΑ - 
ΣΥΝΕΡΓΑΣΙΑ ΜΕ ΕΚΠΑΙΔΕΥΤΙΚΟΥΣ ΦΟΡΕΙΣ 10 


ΑΝΑΛΥΣΗ ΚΡΙΤΗΡΙΩΝ 

Τα κριτήρια όπως αυτά αναφέρονται στην προηγούμε¬ 
νη παράγραφο ανά κατηγορία αναλύονται ως εξής: 

1. Ομοιογενές εκπαιδευτικό επίπεδο 

Οι εκπαιδευόμενοι που προέρχονται τόσο από διαφο¬ 
ρετικές επιχειρήσεις όσο και από μία επιχείρηση πρέπει 
να έχουν ομοιογενές εκπαιδευτικό επίπεδο, ώστε το πρό¬ 
γραμμα να γίνεται αντιληπτό από όλους τους καταρτιζό¬ 
μενους και η κατάρτιση να είναι αποτελεσματική. 

2. Εκπαιδευτικό πρόγραμμα 

- Η σαφήνεια των στόχων του εκπαιδευτικού προγράμ¬ 
ματος 

- Το περιεχόμενο του εκπαιδευτικού προγράμματος 

- Η σαφήνεια του χρονοδιαγράμματος υλοποίησης του 
εκπαιδευτικού προγράμματος 

3. Μέθοδος υλοποίησης 

- Η προτεινόμενη μεθοδολογία υλοποίησης του προ¬ 
γράμματος και τα μέσα που θα χρησιμοποιηθούν 

- Το επίπεδο των εκπαιδευτών 

- Η μεθοδολογία αξιολόγησης της ενέργειας 

4. Παρουσίαση επιχειρήσεων 

- Ο κύκλος εργασιών 


- Οι πωλήσεις 

- Οι επενδύσεις 

- Τα αποτελέσματα προηγούμενης υλοποίησης εκπαι¬ 
δευτικών προγραμμάτων 

- Η οργάνωση της επιχείρησης 

- Η γενική εικόνα του φορέα και των συνεργαζόμενων ε¬ 
πιχειρήσεων 

5. Συσχέτιση εκπαιδευτικής αναγκαιότητας με τις ανα¬ 
πτυξιακές προτεραιότητες - ανάγκες της επιχείρησης και 
αξιοποίηση των αποτελεσμάτων του προγράμματος. 

- Η υιοθέτηση νέων μορφών εργασίας και παραγωγικής 
διαδικασίας 

- Οι επενδύσεις σε νέες τεχνολογίες 

6. Διακρατική συνεργασία ή καινοτομία ή συνεργασία 
με εκπαιδευτικούς φορείς 

- Διακρατική 

Η συνεργασία για την υλοποίηση εκπαιδευτικών προ¬ 
γραμμάτων με φορείς του εξωτερικού για την ανάπτυξη 
από κοινού περιεχομένου της κατάρτισης ή υλοποίησης 
προγράμματος. 

- Ανάπτυξη συνεργασιών μεταξύ επιχειρήσεων 

Η απόκτηση δικαιωμάτων επιχειρηματικότητας αλλο¬ 
δαπών επιχειρήσεων και η αντίστοιχη αναγκαιότητα εκ¬ 
παίδευσης προσωπικού 

Η ανάπτυξη δομών συνεργασίας και μεταφορά τεχνο¬ 
γνωσίας μεταξύ επιχειρήσεων (επιχείρηση κέντρου - επι¬ 
χειρήσεις πιλότοι) 

- Συνεργασία με εκπαιδευτικούς φορείς 
Συνεργασία με εκπαιδευτικά ιδρύματα (πανεπιστήμια 

κλπ) για την ανάπτυξη εκπαιδευτικών προγραμμάτων 
Συμμετοχή στο πρόγραμμα Μαθητείας του ΟΑΕΔ για 
την διάθεση θέσεων πρακτικής άσκησης. 

Η αξιολόγηση της Β' Φάσης παρακολουθείται από την 
αρμόδια Δ/νση του Ο.Α.Ε.Δ, η οποία και αναλαμβάνει να 
προωθήσει τις εγκεκριμένες προτάσεις με τις βαθμολο¬ 
γίες τους στην Γ Φάση αξιολόγησης. 

Γ ΦΑΣΗ 

ΓΝΩΜΟΔΟΤΙΚΗ ΕΠΙΤΡΟΠΗ 

1. Κατά την Γ Φάση οι εγκεκριμένες από τη Β' Φάση προ¬ 
τάσεις αξιολογούνται από τις Γνωμοδοτικές Επιτροπές, 
οι οποίες συγκροτούνται με απόφαση του Διοικητή του 
Ο.Α.Ε.Δ. κατά κατηγορία προτάσεων. 

2. Ο αριθμός των Γνωμοδοτικών Επιτροπών που συνι- 
στώνται με απόφαση του Διοικητή του Ο.Α.Ε.Δ είναι ανά¬ 
λογος με τον αριθμό των προτάσεων ανά κατηγορία. 

3. Κάθε Γνωμοδοτική Επιτροπή αποτελείται από 3 μέλη: 
α) Για την κατηγορία 1 -10 η σύνθεσή της προτείνεται α¬ 
πό την Επιτροπή του ΛΑΕΚ και απαρτίζεται από : 

Έναν εκπρόσωπο του ΟΑΕΔ ως πρόεδρο 
Έναν εκπρόσωπο από την επιτροπή του ΛΑΕΚ 
Έναν εκπρόσωπο από το μητρώο αξιολογητών (ΕΜΑ) 
β) Για την κατηγορία 11 -30 και 31 -99 απαρτίζεται από: 
Έναν εκπρόσωπο του ΟΑΕΔ ως πρόεδρο 
Δύο εκπροσώπους από το μητρώο αξιολογητών (ΕΜΑ) 
Με την ίδια απόφαση ορίζονται οι αναπληρωτές του 
προέδρου και των τακτικών μελών, καθώς και ο υπάλλη¬ 
λος που έχει την ευθύνη της γραμματειακής υποστήριξης 
της Γνωμοδοτικής Επιτροπής. 

4. Η Γνωμοδοτική Επιτροπή δημιουργεί τον τελικό βαθ¬ 
μό της πρότασης ως εξής: 

Α = Βαθμός Τ της Β' Φάσης X 80% (Τ= Ο μέσος όρος 
των βαθμών των αξιολογητών της Β' Φάσης). 

Β = Βαθμολογία της πρότασης κατόπιν της συγκριτικής 
της αξιολόγησης με τις άλλες προτάσεις που υποβλήθη¬ 
καν στην ίδια κατηγορία, λαμβάνοντας υπόψη τη συνολι¬ 
κή εικόνα της πρότασης και τη γεωγραφική κατανομή των 
προτάσεων. Η βαθμολογία εκφράζεται σε εκατονταβάθ- 
μια κλίμακα και έχει συντελεστή βαρύτητας 20%. 

5. Η Γνωμοδοτική Επιτροπή συνεδριάζει μετά από πρό¬ 
σκληση του προέδρου της. Κάθε πρόταση παρουσιάζεται 
στη Γ. Ε. από τον Πρόεδρό της ο οποίος και την εισηγείται. 

Μετά την ολοκλήρωση του έργου των Γνωμοδοτικών Ε¬ 
πιτροπών συντάσσεται πρακτικό. 

6. Μετά την έκδοση των αποτελεσμάτων της αξιολόγη¬ 
σης των αξιολογητών και των γνωμοδοτικών επιτροπών οι 
προτάσεις προωθούνται για έγκριση στο Δ,Στου ΟΑΕΔ το 
οποίο μετά από εισήγηση της Υπηρεσίας αποφασίζει την 
κατανομή των διαθέσιμων πόρων στις τρεις κατηγορίες. 

7. Το Δ.Σ. του ΟΑΕΔ αποφασίζει για την τελική έγκριση 
των προγραμμάτων λαμβάνοντας υπόψη τα αποτελέσμα¬ 
τα της Β' και Γ Φάσης αξιολόγησης καθώς και το ύψος 
των διαθέσιμων πόρων. 

8. Τα πρόσωπα που ορίζονται αξιολογητές και μέλη των 
Γνωμοδοτικών Επιτροπών δεν επιτρέπεται να έχουν ου- 
δεμία εμφανή ή αφανή οικονομική σχέση και εν γένει συ¬ 
νεργασία οποιοσδήποτε μορφής με τους προτείνοντες 
την ενέργεια φορείς. Επίσης δεν επιτρέπεται να έχουν 
συγγενικό δεσμό μέχρι και 3ου βαθμού συγγένειας με 
τους μετόχους ή και τους νομίμους εκπροσώπους των 
προτεινόμενων φορέων. Σε περίπτωση που συντρέχει ο- 
ποιοδήποτε από τα προαναφερόμενα κωλύματα ο αξιο- 
λογητής ή το μέλος της γνωμοδοτικής επιτροπής οφείλει 
να ζητά την εξαίρεσή του. Προς το σκοπό αυτό οι αξιολο- 
γητές και τα μέλη των γνωμοδοτικών επιτροπών μετά τον 
ορισμό τους υποβάλλουν σχετική υπεύθυνη δήλωση του 
Ν. 1599/86. 

ΚΑΤΑ ΤΗΝ ΥΛΟΠΟΙΗΣΗ 

Για τη ν αξιολόγηση ενός προγράμματος συνεχιζόμενης 
επαγγελματικής κατάρτισης κατά την υλοποίηση αυτού 
λαμβάνεται υπόψη: 

• Εάν τηρείται το περιεχόμενο, η θεματολογία και το α¬ 
ναλυτικό πρόγραμμα της ενέργειας. 

• Το υλικό υποστήριξης των μαθημάτων που διανέμε¬ 
ται. 

• Η καταλληλότητα του διδακτικού προσωπικού, η ε¬ 
πάρκεια, τα προσόντα, η εξειδίκευση, η διδακτική ικανό¬ 
τητα. 

• Η ανταπόκριση των εκπαιδευομένων στην εκπαιδευ¬ 
τική διαδικασία. 

• Η οργάνωση του προγράμματος. 

• Η παρακολούθηση - παρατήρηση της εκπαιδευτικής 
διαδικασίας. 

ΜΕΤΑ ΤΗΝ ΥΛΟΠΟΙΗΣΗ 

Για την αξιολόγηση του προγράμματος στην τελική φά¬ 
ση, μετά την ολοκλήρωση της υλοποίησης λαμβάνονται 
υπόψη: 

• Η χρησιμότητα του προγράμματος 

• Οι εκπαιδευτές 

• Το εκπαιδευτικό υλικό 

• Εάν τηρήθηκε το περιεχόμενο, η θεματολογία και το 
αναλυτικό πρόγραμμα 

• Η οργάνωση του προγράμματος 

Η αξιολόγηση αυτής της φάσης στηρίζεται κυρίως στις 
απαντήσεις που δίνουν οι ίδιοι οι εκπαιδευόμενοι μετά την 


ολοκλήρωση του προγράμματος με προσωπικές συνε¬ 
ντεύξεις και με την συμπλήρωση ερωτηματολογίων. 

Η αξιολόγηση της ενέργειας μετά τη λήξη της θα γίνε¬ 
ται τόσο από τον αξιολογητή - ελεγκτή του ΟΑΕΔ όσο και 
από τον Επιστημονικό Υπεύθυνο. 

Ο Επιστημονικός Υπεύθυνος θα συντάσσει έκθεση α¬ 
ξιολόγησης εντός 20ημέρου από τη λήξη της ενέργειας 
και ένα αντίγραφο θα υποβάλλεται στην Δ/νση Συνεχιζό¬ 
μενης Κατάρτισης του ΟΑΕΔ. 

Άρθρο 12 

ΓΕΝΙΚΕΣ ΠΑΡΑΤΗΡΗΣΕΙΣ 
Πότε απορρίπτεται ή διακόπτεται ένα πρόγραμμα 
Ο ΟΑΕΔ απορρίπτει ή διακόπτει την χρηματοδότηση 
του προγράμματος σε περίπτωση που διαπιστώνει παρα¬ 
βάσεις των όρων της παρούσης που σχετίζονται με το 
χρηματοδοτούμενο πρόγραμμα, ή χρησιμοποίηση των 
πόρων του προγράμματος για δραστηριότητες κατάρτι¬ 
σης ξένες προς το περιεχόμενο του προγράμματος, ή δή¬ 
λωση ανακριβών στοιχείων κατά την τρέχουσα ή τις προη¬ 
γούμενες χρήσεις, ή καταστρατήγηση με οποιονδήποτε 
τρόπο των όρων και προϋποθέσεων του προγράμματος. 
Στις περιπτώσεις αυτές η επιχείρηση στο πρόγραμμα της 
οποίας έγινε η παράβαση, θα αποκλείεται από όλα τα 
προγράμματα του ΟΑΕΔ για μια διετία. 

Άρθρο 13 

ΕΛΕΓΧΟΣ 

Προκειμένου να διασφαλισθεί η αποτελεσματικότητα 
και ορθή εφαρμογή των ενεργειών του Επιχειρησιακού 
Προγράμματος της Συνεχιζόμενης Επαγγελματικής Κα¬ 
τάρτισης οι οποίες χρηματοδοτούνται από το ΕΚΤ, το Υ¬ 
πουργείο Εργασίας και Κοινωνικών Ασφαλίσεων δια των 
αρμοδίων διευθύνσεων αυτού λαμβάνει τα αναγκαία μέ¬ 
τρα με σκοπό: 

α. Την τήρηση Εθνικών και Κοινοτικών διατάξεων 
β. Την επιλεξιμότητα των δαπανών και την αιτιολόγησή 
τους από την εγκριτική απόφαση προς τους δικαιούχους 
φορείς για την ανάληψη της δράσης τους μέχρι και την υ¬ 
ποβολή εκ μέρους τους της τελικής αίτησης πληρωμής 
των δαπανών τους. 

γ. Την ορθή υλοποίηση των ενεργειών και την διαπίστω¬ 
σή του εάν αυτές είναι σύμφωνες με τις ισχύουσες ρυθμί¬ 
σεις. 

δ. Την πρόληψη ή την διαπίστωση τυχόν παραβάσεων 
και την επιβολή κυρώσεων. 

ε. Την ανάκτηση τυχόν αχρεωστήτως καταβληθέντων 
κεφαλαίων, σύμφωνα με το αρ. 102 του Ν. 2362/95, Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις (ΦΕΚ 247/Α/27.11.1995) μετά τη 
διαπίστωση σχετικής παράβασης. 

1. Ο έλεγχος των χρηματοδοτούμενων από το ΕΚΤ ε¬ 
νεργειών γίνεται δυνάμει των σχετικών Κοινοτικών και Ε¬ 
θνικών διατάξεων, όπως αυτές ισχύουν κάθε φορά, ιδιαί¬ 
τερα δε από τις ακόλουθες διατάξεις: 

Από την Κοινοτική Νομοθεσία 

• Από τις διατάξεις των άρθρων 206 και 209 εδαφ. β' της 
Συνθήκης ΕΟΚ 

• Από τον Καν. 4253/1988 (άρθρο 25 παρ. 1 και 6) 

• Από τον Καν. 4255/1988 που αφορά το ΕΚΤ 

• Από τον Καν. 2082/1993, το άρθρο 23 

• Από τον Καν. 1681/1994 

• Από τον Καν. 2988/1995 του Συμβουλίου της Ευρω¬ 
παϊκής Ένωσης που καθορίζει την έννοια της απάτης (II- 
ΟΙΑΡ). 

• Από τον Καν. 2185/1996 του Συμβουλίου της 11 Νο¬ 
εμβρίου 1996 

• Από την Καν. (ΕΚ) 2064/1997 της Επιτροπής της 15ης 
Οκτωβρίου 1997, που καθορίζει τις λεπτομερείς διατά¬ 
ξεις του Καν. 4253/88 σχετικά με τον δημοσιονομικό έ¬ 
λεγχο των δράσεων που συγχρηματοδοτούνται από τα 
Διαρθρωτικά ταμεία και ο οποίος διενεργείται από τα 
Κράτη - Μέλη 

Από την Εθνική Νομοθεσία 

• Το άρθρο 18παρ.3του Ν. 2224/94 (ΦΕΚ112/Α/6.7.94) 
Ρύθμιση θεμάτων Εργασίας και Οργάνωσης του Υπουρ¬ 
γείου Εργασίας και των εποπτευομένων από αυτό νομι¬ 
κών προσώπων και άλλες διατάξεις. 

• Την Υπουργική Απόφαση 80156/7.7.94 (ΦΕΚ 
528/Β/7.7.94) Διαρθρώσεις των συνιστώμενων με το άρ¬ 
θρο 18 παρ. 3 του Ν. 2224/94 Δ/νσεων σε τμήματα και αρ¬ 
μοδιότητες αυτών. 

• Τοάρθροθπαρ. 1 του Ν. 2187/1994 (ΦΕΚΑ/16/8.2.94) 
Ρύθμιση θεμάτων σχετικών με την σύνταξη και διαχείριση 
δανείων του Ελληνικού Δημοσίου από το εσωτερικό και το 
εξωτερικό και άλλες διατάξεις. 

• Το Προεδρικό Διάταγμα 393/1994 (ΦΕΚ 
Α/219/14.2.94) Συγκρότηση, αρμοδιότητες και καθορι¬ 
σμός της λειτουργίας του Ειδικού Συντονιστικού Οργά¬ 
νου Ελέγχου των Προγραμμάτων που χρηματοδοτούνται 
από την Ευρωπαϊκή Ένωση. 

2. Οι έλεγχοι είναι δειγματοληπτικοί και δύνανται να 
πραγματοποιούνται στους δικαιούχους φορείς σε όλα τα 
στάδια της υλοποίησης των ενεργειών που τους εγκρίνο- 
νται και επί τρία (3) έτη μετά την τελευταία πληρωμήτου 
φορέα υλοποίησης. 

Τα θεσμοθετημένα για την πραγματοποίηση των ανω¬ 
τέρω δειγματοληπτικών ελέγχων εθνικά όργανα, όπως η 
Δ/νση Ελέγχου και Αξιολόγησης του Υπουργείου Εργα¬ 
σίας και Κοινωνικών Ασφαλίσεων και το Ειδικό Συντονι¬ 
στικό Όργανο Ελέγχου του Υπουργείου Οικονομικών, 
προκειμένου να πάρουν κατάλληλο δείγμα φορέων και ε¬ 
νεργειών που θα ελεγχθούν, λαμβάνουν υπόψη τους: τη 
μορφή δράσης του φορέα, τη δυναμικότητά του, τις ε¬ 
νέργειες επαγγελματικής κατάρτισης που υλοποιεί, το 
σύστημα εσωτερικού ελέγχου του. 

3. Ο έλεγχος κάθε ενέργειας συνιστάται στην εξέταση 
της ποιότητας της παρεχομένης κατάρτισης καθώς και 
στην ορθή και σύμφωνα με τις ισχύουσες κοινοτικές και ε¬ 
θνικές διατάξεις οικονομική διαχείριση της χρηματοδό¬ 
τησής της. 

Επίσης ελέγχεται: 

Α. Ο σεβασμός των στόχων του μέτρου του επιχειρη¬ 
σιακού προγράμματος στο οποίο έχει ενταχθεί η ενέρ¬ 
γεια. 

Β. Η εναρμόνιση της ενέργειας με τους στόχους του 
Κοινοτικού Πλαισίου Στήριξης, καθώς και με τις διατάξεις 
των Κανονισμών των σχετικών με την αποστολή των Διαρ¬ 
θρωτικών Ταμείων. 

Γ. Η καλή δημοσιονομική διαχείριση, η οποία περιλαμ¬ 
βάνει μεταξύ άλλων την τήρηση του κοινοτικού και εθνι¬ 
κού νομικού πλαισίου και αφορά ιδιαίτερα την δικαιολό- 
γηση και τη λογιστική καταγραφή των δαπανών, την τή¬ 
ρηση των φορολογικών νόμων και τη διαχείριση σύμφωνα 


με τις αρχές της οικονομίας (της σχέσης κόστους - οφέ¬ 
λους) καιτης καλής δημοσιονομικής διαχείρισης. 

4. Οι έλεγχοι διενεργούνται είτε επί τόπου, είτε κατόπιν 
εγγράφου προσκλήσεως από τα αρμόδια όργανα ελέγ¬ 
χου με την προσκόμιση σε αυτά όλων των παραστατικών 
στοιχείων του φορέα εντός των χρονικών ορίων που τίθε¬ 
νται από τα εν λόγω ελεγκτικά όργανα. 

Η μη έγκαιρη συμμόρφωση μετά ανωτέρω χρονικά όρια 
έχει σαν συνέπεια την απόρριψη των δαπανών και την κα¬ 
θυστέρηση των χρηματορροών. 

5. Υποχρεώσεις φορέων κατά τον έλεγχο 
Οι ελεγχόμενοι φορείς υποχρεούνται: 

α. Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

β. Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπ. Απόφαση για 3 χρόνια 
μετά την τελευταία πληρωμή κάθε ενέργειας. 

Άρθρο 14 

ΔΙΑΔΙΚΑΣΙΑ ΕΛΕΓΧΟΥ 

1. Επίπεδο και Υπηρεσίες Ελέγχου 

Ο έλεγχος των εκπαιδευτικών προγραμμάτων των ιδιω¬ 
τικών επιχειρήσεων υλοποιείται σε τρία επίπεδα: 

α) Πρωτοβάθμιος, που διενεργείται από υπαλλήλους 
των υπηρεσιών του ΟΑΕΔ. 

β) Δευτεροβάθμιος, που διενεργείται από υπαλλήλους 
των περιφερειακών διευθύνσεων του ΟΑΕΔ. 

γ) Τριτοβάθμιος, που διενεργείται με εντολή της Διοί¬ 
κησης του ΟΑΕΔ. 

Οι εν λόγω έλεγχοι δεν υποκαθιστούν τους υπό των θε¬ 
σμοθετημένων ελεγκτικών οργάνω ελέγχους. 

2. Ποιοι ορίζονται ελεγκτές 

Οι υπάλληλοι και οι εκπαιδευτικοί του ΟΑΕΔ, οι οποίοι ο¬ 
ρίζονται με απόφαση του Διοικητή του ΟΑΕΔ, ύστερα α¬ 
πό πρόταση των προϊσταμένων των αρμοδίων Υπηρε¬ 
σιών. 

Οι έλεγχοι και των τριών βαθμιδών πραγματοποιούνται 
από δύο ελεγκτές. 

Έλεγχοι επίσης πραγματοποιούνται από τα θεσμοθετη¬ 
μένα ελεγκτικά όργανα του Υπουργείου Εργασίας, Υ¬ 
πουργείου Οικονομικών και Ευρωπαϊκής Επιτροπής. 

3. Σκοπός του ελέγχου 

Σκοπός του ελέγχου είναι η εξακρίβωση της ορθής ή μη 
υλοποίησης του εγκριθέντος προγράμματος. 

4. Τι ελέγχεται 

Κατά τον έλεγχο συνεξετάζονται: 
α) Εάν τηρείται το περιεχόμενο, η θεματολογία και το α¬ 
ναλυτικό πρόγραμμα της ενέργειας. 

β) Εάν οι εκπαιδευτές έχουν τα προβλεπόμενα από την 
παρούσα απόφαση προσόντα (Τίτλους σπουδών, εκπαι¬ 
δευτική και επαγγελματική εμπειρία). 

γ) Το υλικό υποστήριξης των μαθημάτων που χρησιμο¬ 
ποιείται. 

δ) Η εν γένει οργάνωση του προγράμματος, 
ε) Αν οι δαπάνες που πραγματοποιούνται είναι επιλέξι¬ 
μες. 

5. Υποχρεωτικοί έλεγχοι 

Υφίσταται υποχρέωση για τον ΟΑΕΔ (εκτός των δειγμα- 
τοληππκών ελέγχων των Αρμοδίων Υπουργείων και των 
Υπηρεσιών της Ε.Ε.) πραγματοποίησης δύο πρωτοβάθ¬ 
μιων ελέγχων του προγράμματος κατ? ελάχιστον στη θε- 

ωρία και πρακτική, με χρονική απόσταση των ελέγχων τέ¬ 
τοια που να εξακριβώνεται η ουσιαστική υλοποίησή του. 

Έλεγχοι προγενέστεροι της εγκριτικής απόφασης δεν 
προσμετρώνται. 

6. Έκθεση Εποπτείας 

Κατά τον έλεγχο για τη διαπίστωση της υλοποίησης συ- 
ντάσσεται έκθεση εποπτείας ανά ελεγχόμενο πρόγραμ¬ 
μα. 

Ένα αντίγραφό της παραδίδεται άμεσα στον υπεύθυνο 
του προγράμματος ή της επιχείρησης, εν απουσία του δε, 
αποστέλλεται επί αποδείξει, εντός 2 ημερών στην ελεγ- 
χείσα επιχείρηση ή φορέα με προσωπική ευθύνη του ελε¬ 
γκτή. 

Έτερο αντίγραφο υποβάλλεται στη Δ/νση Συνεχιζόμε¬ 
νης Κατάρτισης του Ο.Α.Ε.Δ.. Σε περίπτωση αρνητικής 
έκθεσης εποπτείας υποβάλλεται αντίγραφο στο ΕΚΕΠΙΣ 
εφόσον με υπαιτιότητα του ΚΕΚ αθετούνται οι όροι της 
σύμβασης μεταξύ ΚΕΚ και επιχείρησης. 

7. Γενική Έκθεση 

Μετά την λήξη του προγράμματος θα συντάσσεται από 
τους αρμόδιους ελεγκτές, γενική έκθεση σε 2 αντίγραφα. 
Το ένα εξ’ αυτών παραδίδεται στην επιχείρηση με υπο¬ 
γραφή και το άλλο υποβάλλεται στη Δ/νση Συνεχιζόμενης 
Κατάρτισης του Ο.Α.Ε.Δ. 

8. Παρέκκλιση των όρων υλοποίησης 

Εκθέσεις εποπτείας που επισημαίνουν παρεκκλίσεις α¬ 


πό τους όρους υλοποίησης, τίθενται υπόψη του Διοικητι¬ 
κού Συμβουλίου του ΟΑΕΔ, το οποίο αποφασίζει την πε¬ 
ρικοπή μέρους της χρηματοδότησης, ή την ακύρωση του 
προγράμματος. 

9. Κυρώσεις σε περίπτωση παραβάσεων 

Ακύρωση του προγράμματος επιβάλλεται στην περί¬ 
πτωση που διαπιστώνεται ουσιώδης παράβαση των δια¬ 
τάξεων της παρούσας ή χρησιμοποίηση των πόρων του 
προγράμματος για δραστηριότητες κατάρτισης ξένες 
προς το περιεχόμενο του προγράμματος, ή δήλωση ανα¬ 
κριβών στοιχείων κατά την τρέχουσα ή τις προηγούμενες 
χρήσεις, ή καταστρατήγηση με οποιονδήποτε τρόπο των 
όρων ή των προϋποθέσεων του προγράμματος. Στις πε¬ 
ριπτώσεις αυτές η επιχείρηση στο πρόγραμμα της οποί¬ 
ας έγινε η παράβαση, θα αποκλείεται από όλα τα προ¬ 
γράμματα του ΟΑΕΔ για μια διετία. 

Άρθρο 15 

ΤΕΛΙΚΕΣ ΔΙΑΤΑΞΕΙΣ 

Η παρούσα Υπ. Απόφαση ισχύει από την δημοσίευσή 
της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Απριλίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.βΙ.ρΓ 
ΙΝΤΕΡΝΕΤ: ΙτοΙ.ςΐ' 

Θ-ΙΤ13ΪΙ: ην35 @ (1ΟΙ.0Γ _ 


ΥΠΗΡΕΣΙΕΣ 

ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031)423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327 - Τ. Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ. Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


ΤΙΜΗ ΦΥΛΛΩΝ ' Μέ ΧΡ ι 8 σελίδε ς 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελίδες κα ι άνω προσαύξηση 100 δρχ. ανά βσέλιδο ή μέρος αυτού 


Τεύχος 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


Α'(Νόμοι, Π.Δ., Συμβάσεις κ.λπ.) 60.000 δρχ. 3.υυοορχ. 

Β' (Υπουργικές αποφάσεις κ.λπ.) 70.000 » . 3 888 ” ■ 

Γ (Διορισμοί, απολύσεις κ.λπ. Δημ. Υπαλλήλων) 15.000 >· . ™ ” ■ 

Δ' (Απαλλοτριώσεις, πολεοδομία κ.λπ.) 70.000 >■ . 3.500 >■ . 

Αναπτυξιακών Πράξεων (Τ.Α.Π.Σ.) 30.000 » . ^ ” ■ 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 15.000 >· . 750 >· . 

Παράρτημα (Προκηρύξεις θέσεων ΔΕΠ κ.τλ.) 5.000 » . 250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 ·> . 500 » . 

Ανωτάτου Ειδικού Δικαστηρίου (Α.Ε.Δ.) 3.000 » . 150 » . 

Προκηρύξεων Α.Σ.Ε.Π. 10.000 » . " · 

Ανωνύμων Εταιρειών & Ε.Π.Ε. 250.000 »> . _ 12.500 » . _ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 250.000 » . _ 12 · 500 ” ■ 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. , 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρονου. Δεν 

εγγράφονται συνδρομητές για μικρότερο χρονικό διάστημα. , , , 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. __ 

| Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' | 

(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






